
FOREWORD. 


THE suggestion for the preparation of this volume 
emanated from the publisher of it, accompanied 
by an expression of surprise, that none of those, 
who had previously provided Scots renderings of 
Bible books, had been induced to undertake similar 
work in regard to the Book of Proverbs, since 
the genius of the Scottish language supplied an 
eminently fitting medium for the reutterance of the 
wisdom literature of the Old Testament. 

In the contents of the following pages, I have 
endeavoured to meet the publisher's desideratum, 
and to answer his expectation; and readers, who 
are interested in the speech beloved of our fathers, 
will judge for themselves, whether the pithiness of 
the Scots diction, and the expressiveness of the 
Scots idiom, present to their minds, in this form, 
the Wyse-sayin’s 0’ Solomon with any freshness of 
appeal. 

In preparing the rendering contained in this 
volume, I have generally followed the text of the 
Revised Version throughout ; and this will account 
for the variations in reading, where the sense of 
the passage seems to differ from what may be 
more familiar to the ear in the Authorised Version. 





Vill. FOREWORD. 


As to the literary setting of the book, I have 
been largely guided by the arrangement which 
Professor Moulton pursues in ‘“ The Modern 
Reader’s Bible” (Macmillan & Co.), and in that 
connection I desire to express the measure of my 


indebtedness. 


T. WW 


Mip Caper, 
October, 1916. 

CHAPTER I. 


Verse 1. 


THE WYSE-SAYINS 0’ SOLOMON, 


THE SON O’ DAUVID, KING 0’ ISRAEL. 


re me oo 





Z THE PROVERSe. 


CHAPTER. 


Anent the airtin o’ the hale book. 


Verses 2-6. 


To ken what’s wyse an’ what’s guid guidin; 

To hae an inklin intil the words o’ guid understaun’in ; 
To get advisins intil the cannie dailins o’ life, 

Intil richteousness, an’ jidgment, an’ even-doon weys; 
To gie pith to the feckless ; 

To the growin laddie richt-kennin an’ discreetness ; 
That the man 0’ mense may speel the heicher, 

An’ that ony body wi’ a pickle sense 

May be better kent, e’en yet, 

For his gleg, straucht-gaun coonsel: 


To ken for yer ainsel a wyse-sayin, 

An’ to grup what may be the ettlin o’t, 

Ye hae afore ye THE WORDS O’ THE WYSE, 
An’ their AULD SAWS, 

Weel-worth an eident sairch. 

CHAPTER I. 


The saicret at the tap o’ a’,— 
THE FEAR O THE LORD. 


Verse 7. 


THE FEAR O’ THE LORD— 
Begin wi’ that; 
That’s the in-comin o’ a’ richt-kennins: 


But sic-like as hae nae sense ava 
Mak licht 0’ what’s wyse, 
An’ ocht that airts to guid guidin. 

CHARAER yl, 





Ejftir tte fear o’ the Lore) 
the saicret o’ life’s ’tween yersel an’ yer 
FAITHER an’ MITHER. 


Verses 8-9. 


My laddie, herken to the advisins 
O’ yer faither, 

An’ dinna mislippen the biddens 
O°” yer muther ; 

For they'll e’en be like a bonnie croon 
On the heid o’ ye, 

An’ braw buskin o’ chains e 
Aboot the neck o’ ye. 





THE PROVERBS. 


wn 


CHAPTER I. 





A faither’s coonsel to his callan. 


Verses 10-109. 


My laddie, gin sinners wad welse ye awa, 
Hae nocht to dae wi’ ane o’ them. 


Gin they micht be sayin t’ye,— 


“ Hey, my lad! Yoke wi’ oorsels ; 
Lat us be snowkin thegither for blude ,; 


Lat us slink aboot, in hiddlins, eftir the hairmless ; 


Lat us swallow them ootricht, 

As the very grave itsel wad dae’t, 
Ay! clean oot o’ sicht, 

As tho’ they had a’ ploppit ower 
Intil some gaipin-black moss-hag: 


“Eh! but we’ll mak a gausie scran o't; 
We'll pang oor hooses fu’ o’ the gettins: 
Tak pot-luck wi’ us, my lad, 

Gang share-an’-share alike, 

Jist ae muckle wallet ’mang us a’.” 

CHAPTER (I. 





My. laddie, for ony sake, I’m sayin, 

Cleek nane wi’ the sornin loons; 

Haud aff their gate; | 

They’re ettlin on naething but wrang, 

An’ maybe—wha kens!—the skailin o’ blude 
Afore a’s dune. 


It’s a gey gawkie bird, is yon same ane, 
That haps straucht alang to be trappit 
In some kenspeckle girn, 

Loopit up an’ laid oot, 

In the sicht o’ its goupin een. 


An’ sic-like as I’m tellin ye 0’, enoo, 
Are fanklin an’ girnin themsels: 
They’re no thinkin this o’t, I wat, 
Still-an’-on it’s the truth: 

It’s themsels an’ their weal, 

Wi’ their snowkin an’ slinkin aboot, 
That, belyve, they’ll be whummlin ower. 


That’s the fac’: that’s the ootcome to a’ 
Wha troke wi’ the glaumin o’ greed; 

An’ ye’se see’t for yersel: their ain lives it’ll be, 
That they’ll taiver an’ smoor in the lang-run. 


THE PROVERBS. 


CHAPTER 





Wisdom crackin wi? the fulish. 


Verses 20-33. 


WISDOM cries oot on the causey, 
Athort the braid haudens o’ men; 
She’s thrang ower-by at the merkets, 
An’ oot an’ in by the entries, 

An’ a’ through the toon, 

She’s cryin, an’ sayin: — 


‘““ Hoo lang, ye saft, feckless craiturs, 
Are ye gaun to be sae thowless— 
Geckin at what's guid, 

An’, like the fules ye are, 

Haudin aff frae richt-kennins ? 


““ Swee yersels roun’, whan ye hear my repruif. 


“Tak tent! For ’'m fain to gie ye my speerit, 
Aw mak my words weel-kent to ilk ane o’ ye. 


“ Ower an’ ower again I’ve hoyit an’ cry’t, 
But ye’ve a’ been dour an’ deif-luggit,; 
I’ve rax’t oot my haun, 
But ye fash’t yersels nane; 

The coonsel I spak, ye hae slichtit, 

A wadna hear ocht o’ advisins. 


— 
e 

CHAPTER I. 


“ But bide awee ! 
Pll hae the lauch 

In the day that ye’re trauchl’t; 
Pll geck at you, 

Whan ye’re chitt’rin wi’ dreid; 
Whan on comes yer fricht 

Like a blashin spate; 
Whan doon comes yer skaith 

Like a swirlin blast, 
Whan dule an’ wae ye maun dree.”’ 


Nae doobt, they’ll speir for me then; 
But I’ll answer them nane: 

Seekin me then they wad be; 
But fin’ me they’ll no. 


For didna they haud aff richt-kennins? 
They waled-na the fear o’ the Lord; 
Ay! they’d herken to nae advisins; 
They slichtit a’ my repruif. © 


An’ sae, they maun dree their ain weird, 

An’ be chokit wi’ their ain ill-daeins, 

Slippin back, an’ gaun doon in their fecklessness, 

An’, like the fules, I tell ye, they are, 

They'll be smoored ’neth the routh o’ their ain 
fulishness. 


But, whae’er wad herken weel to mysel, 

A braw an’ a couthie hauden hell hae; 

In a lown, lown howff he’ll be happit ower 
Wi’ nae dreid o’ ill ava. 

CHAPTER «ll. 


Wisdom can redd the road frae a’ mainner oO’ ills. 


Verses 1-4. 


My laddie, gin ye’ll herken to what I tell ye, 
An’ think muckle 0’ my commauns ; 

Gin ye’ll gie tentie lug to the ca’ o’ wisdom, 
An’ ettle yer hairt to guid understaun’in ; 
‘Deed, gin ye grein for richt insicht, 

An’ mak a wark: aboot gettin an’ inklin o’t; 
Gin ye’ll grup at hersel as at siller, 

An’ howk for her as for a pat 0’ gowd 

Laid awa in some bit hidie-hole: 


Verses 5-8. 


Then, I’se warrant, ye’ll staun in the fear o’ the Lord, 
An’ fin’ for yersel the richt-kennin o’ God: 

For it’s the Lord Himsel that gies wisdom ; 
Knowledge an’ understaun’in are His ain hansel: 

He lays-by guid guidin for a’ the upricht; 

He’s nane less than a shield to sic-like as are leal; 
For weel He wad waird His ain warks for the true, 
An’ uphaud, oot-through a’, ilka ane o’ His saunts. 





——————— es 

CHAP EER I. 





Verses 9-11. 


Then, I’se warrant, that fine ye’ll be fettl’t,— 

Fettl’'t for ocht that airts by the richt, 

Fettl’t for even-doon dailins wi’ a’, 

‘Deed, ilka guid gate ye’ll be kennin; 

For wisdom, in-ower to yer hairt, ‘ll gang ben, 

An’ knowledge ye’se walcome deep doon in yer saul; 
Discreetness ‘ll fen’ ye frae ill, 

An’ guid understaun’in ‘ll kep ye fu’ brawlie. 


Verses 12-15. 


To redd ye frae airts that are wrang, 
Frae folk wi’ the ill-scraipit tongues, 
Wha sklent awa frae the richt, 

An’ gang doon whaur the mirk lies thick ; 
Wha are gleg at the daein o’ ill, 

An’ swick ower the warst they can wale; 
Whas weys are as crookit as can be, 

An’ their gangins a’ clean gane agley. 


Verses 16-19. 


To redd ye frae the ill-deedie wumman, 

Irae the fremit craitur, wha fraises wi’ her tongue; 
Wha gangs-back-on the frien’ o’ her young days, 
An’ cuists aff her the tryst o’ her God: 

For her hoose, lat me tell ye, sklents daith-ward, 
An’ her fit-pads airt doon to the deid: 

No ane ‘ll come back that taks her gate, 

No ane o’ them a’ has a chance ava 

OQ’ the brawest gliff o’ life. 


am@nb PRO VERSES. Lt 


CHAPTER, iF. 





Verses 20-22. 


An’ a’ this, my ain laddie, 

That ye may gang forrit wi’ sic-like as are guid, 
An’ haud on by the gate o’ the richteous; 

For the upricht ‘ll keep their haudens siccar, 
Ay! the upricht ‘ll never be steer’t ; 

But the wicked ’1ll be sneddit clean aff, 

An’ the warkers o’ deceiverie ‘11 be rutit oot— 
They’ll be rutit oot a’thegither. 

CHAPTER III. 


The Commauns o’ Wisdom: 
An’ the braw oot-come, gin they’re keepit. 


Verses I-10. 


My laddie, dinna forget my biddens; 
But haud my commauns in yer hairt: 
For mony braw days, ’deed, braw years o’ life, 
An’ lownness, wull they eik to yersel. 


Dinna mishppen mercy an’ truth; 

Bin’ them aboot the neck o’ ye; 

See till’t, that they’re scriven upon yer hairt; 
An’ ye’se get guid-wull, an’ nae sma’ respeck 
In the sicht baith o’ God an’ man. 


Tryst yersel to the Lord wi’ a’ yer hairt; 
Dinna lippen overlie to yer ain understaun’in: 
Iika gate ye wad tak, gie thocht to Him, 

An’ He’ll airt yer gangins fu’ brawhe. 


Dinna be thinkin ocht muckle o’ yersel; 
Hae the fear o’ the ord, 

An’ haud yont frae the wrang: 

That’ll be the very health o’ ye, 

An’ marrow till yer banes, 


— 


THE PROVERBS. 3 


CHAPTER ‘f1l. 


Oot o’ the gear that ye gether thegither, 
Mind weel that ye gie to the Lord; 

Gie the first an’ the best o’ a’thing: 

An’ yer barns ’ll aye be weel-stockit, 
An’ yer vats ‘ll be lippin fu’, 

They’ll be reamin fu’ -an’ skailin, 

Wi’ the red bree o’ the grapes. 


Wisdom—a hantle better than gowd an’ gear. 


Verses 11-18. 


My laddie, dinna mak licht o’ the Lord’s correckins, 
Nor be yaumerin ower repruifs, that He sen’s ye; 
For sic-like as He lo’es 
He repruves, whan they need it, 
As ony faither wad dae | 
Wi the callan he likes. 


Happy, rale happy is the man wha fin’s wisdom, 
An’ the man wha gets guid understaun’In ; 
For a stockin o’ that 
Is better, a hantle, than stockin 0’ siller ; 
The oot-come o’ that 
Is mair than the hainins o’ gowd; 
She’s far abune glisterin rubies; 
‘Deed, there’s naething ava, 
OQ’ the things ye micht grein for, 
To liken to her. 

CHAT TE Ret: 





Lang days—days o’ lfe— 

In her richt haun she brings; 
In her left she’ll hae routh 

O’ the best gear an’ honour: 


Her weys, as ye’ll fin’, 
Are pleesant a’ through, 
An’ cannie an’ lown 
Are the gates o’ her gangins. 


She’s life, wi’ the frutes o’t, 
To a’ that haud till her; 
An’ blythe is ilk ane 
That maks her isis’ ain. ; 


The Warks o’ the Wisdom that’s abune ony. 


Verses 19-20. 


THE Lord, in His wisdom, 
Has foondit the yirth; 

An’ siccarlie set 
A’ the heichs o’ the heavens. 


By knowledge, His ain, 

Cam the howes o’ the sea, 
An’ the lift, abune a’, 

Sen’s the draps o’ the dew. 


———— ee 
ee - 

CHAPTER IIT. 


Aye tak the company o’ Wisdom, an’ baith day an’ 
nicht ye’se hae the best o’ bields. 


Verses 21-26. 


My laddic, dinna lat them get oot o’ yer sicht; - 
Aye haud on by the heichest wisdom an’ discreetness: 
An’ ye'll fin’ that they’re yer life, 
Abune a’ life ye ken, 
An’ braw graithin, as weel, 
To the neck o’ ye. 


Then ye’ll gang yont yer ain gate siccarlie, 
An’ yer fit ‘ll be stoiterin nane. 
Whan, at nicht, ye lie doon, 
Naething ’ll scaur ye; 
‘Deed, whan ye lie doon, 
Ye’ll sleep as soun’s a tap. 


Syne ye needna be fley’t for ony stramash, 
Or the doon-come o’ wrang-doers, whan that ye sce; 
For ye can brawhe keep up yer hairt, 
Lippenin to the Lord Himsel, 
An’ by His ain cannie airtin 
He'll kep yer fit frae ony fanklin. 


Wisdom says— Dinna”; an’ gies guid raison for’t. 


Verses 27-35. 


DINNA withhaud ony guid ye can dae 
To sic-like as are weel-deservin, 
Whan fine ye ken this o’t yersel, 
That ye’ve routh to dae’t wi’. 

CHAPTER III. 


DINNA be sayin to yer neibour,— 
“Weel, weel! Gang yer weys the noo, 
An’ syne come back the morn, 
An’ I’se see what I can dae for ye.”— 
Whan ye’ve got mair than eneuch in yer pooch 
To help him at ance. 


DINNA be ettlin ony ill anent yer neibour, 
An’ him steyin e’en next-door t’ye, jaloosin naething. 


DINNA be fechtin wi’ onybody needlesslie, 
Whan nocht o’ hairm’s been dune to yersel. 


DINNA fash yer hairt anent, the camsteerie, 
An’ gang nane ower-by his gate. 


FOR wi’ the crookit trokers, 

The Lord ‘ll hae nocht fo dae ava- 
An’ the saicret, thats a iis aim, 

Is only kent by the upricht. 


The sair, sair ban o’ the Lord 
Lichts on the hoose o’ the wicked; 
But the couthie bield o’ His blessin 
Haps the hauden o’ His ain folk. 


Tho’ He gecks at them wha geck at guid, 
He’ll gie blythesome grace to the lown-hairtit. 


The wyse ‘ll get the tocher o’ His glorie; 
But shame itsel ’ll be the bombaisement o’ fules. 

Crear iii TV. 


Wha sets Wisdom tapmaist has a croon set on his 
ain heid. 


Verses 1-9. 


HERKEN, my laddies, to the instruckins o’ yer faither, 
An’ tak tent to get guid understaun’in ; 

For the coonsel I’m speakin is richt, 

Gin ye’se haud by the biddens I gie. 


lor mysel, I aye held by my faither, 

An’ clung by the sweet, couthie love o’ my mither; 
As a callan, like you, I got his. advisins, 

An’ this was what he tell’t me: — 


“Lat yer hairt lay-by what I say; 
Keep my commauns, an’ hae life: 
Get wisdom, 
Get discreetness. 


“ Dinna forget that; 
Dinna gang-back-on ocht that I’ve said ; 
Dinna mislippen her, 
An’ she’ll no mislippen yersel ; 
Lo’e her, 
Ar’ she'll look ejtir ye brawlie. 
2 

CHAPTER IV. 





“ Wisdom—that’s HE R—the bunemaist o’ ony: 
Get Wisdom. 

See till?t! Whate’er yer gettins may be, 
Get guid understaun’in. 


““ Set her tapmaist, I’m sayin, 
An’ yer life she’ll upheize ; 

She'll airt ye to honour 
Whan ye mak her yer ain. 


* Shell clap on yer heid 

A braw graithin o’ grace, 
A croon—naething less— 

Is the buskin she’ll gie.’” 


The twa roads, an’ the endins o’ baith. 


Verses 10-19. 


TAK tent, my laddie, an’ herken to what I tell ye, 
An’ ye’se hae mony braw years o’ life afore ye. 


I’ve try’t to ettle ye in the wey o’ wisdom; 
I’ve airtit ye yont the gate o’ what’s guid: 
As ye gang on, yer feet ‘ll no be fankl’t, 
An’, gin ye hae ony rinnin to dae, 

Ye’se no tummle. 


TRE PROVERBS. yy 


CEAPTER Ly. 





Tak a close grup o’ guid coonsel; 
Dinna lat her awa; 

Haud her; 

For she’s the very life o’ ye. 


Ne’er pit a fit on the pads o’ the wicked, 
An’ kep yersel frae the wey o’ the ill-daein. 
Dinna look the airt o't; 

Dinna gang near’t; 

Haud awa frae’t; 

An’ gang oot-ower. 


For ilka day they’re thrang ower some mischieff, 
An’ they canna gang to sleep at nichts, 
Unless they’ve gi’en somebody a jundie. 


It’s their meat, ye wad think, to dae wrang, 
An’ their drink, to dae hairm. 


The wey o’ the richteous airts on 
Frae the licht o’ the mornin, 

That brichtens, an’ brichtens the mair, 
Till the day’s at its brawest. 


But, fornent that, the wey o’ the wicked 
Sklents doon, an’ doon to the mirk, 
An’ nocht can they see 
O’ what whummles them ower. 

“ Wisdom’s ain airtin—“ Straucht forrit.” 


Verses 20-27. 


My laddie, gie tentie care to my words; 
Len’ yer lugs to ilk thing that I’m tellin; 
Lat nane o’ them drap frae yer sicht; 
Hap them weel in the mids o’ yer hairt. 


For they’re life to uk ane that'll grup them, 
An’ guid health to the body as weel. 


Abune a’ that ye gaird, gaird yer hairt, 
For the ootcome o’ life is settl’t in-by. 


Binna forritsome wi’ yer tongue, 

An’ lat nae smachrie words smit yer lips; 
Lat yer een be aye lookin forrit, 

An’ the skance o’ yer e’e, straucht on. 


Keep an even-doon pad for yer feet, 
An’ lat a’ yer weys be made shair; 
Swee nane to the richt or the left, 

An’ haud on oot the gate o’ the wrang, 
Straucht forrit. 

CHAPTER V. 


A faither’s warnin ower the skaith o’ an ill-deedie 
wumman. 


Verses 1-6. 


My laddie, tak tent to my coonsel, 
Len’ yer lug to a’ my advisins; 

That yersel may ettle discreetness, 
An’ crack as ane haein knowledge. 


For the lips o’ an ill-deedie wumman 
Drap hinnie, 

An’ her words are fair fraisin, 
Like butter ; 

But, eftirhins,—Eh! they’ll be soor, 
Soor as wurmwud, 

They'll be sherp as a swurd, 
Dooble-edged. 


The feet o’ her sklent to the deid, 
An’ her fit-steps airt yont by the grave. 


For sic-like a hizzie as this 

There’s nae even-doon life ava; . 

A’ her weys are as shooglie as can be, 
Tho’, as yet, she may no be awaur 0’t, 
May no tak ae thocht o’t hersel. 

CHAPTER V. 





Verses 7-14. 


Noo, my laddie, to mysel herken weel, 
An’ haud ticht by the words o’ my mooth. 


Keep yont frae the craitur, far yont, 
An’ ne’er slink ye near her door-cheek ; 
Else ye’ll niffer the guid name ye hae, 
An’ the best o’ yer years ‘ll be fyl't; 
Yer stren’th, ‘ll be breizl’t an’ tint, 

An’ to ithers ye’ll wark for yer meat. 


At the hinner-en’, eh! ye’ll be wae, 

Whan ye ken that yer life dwinnles oot ; 

An’ ye'll say, “ Hoo I slichtit guid coonsel, 
An’ lauch’t to mysel at repruif ; 

I naither wad lippen richt biddens, 

Nor herken to frien’s that wad speak them; 
Intil a’ kinds o’ pliskies o’ wrang 

I gaed on, ramstam, ’thort the toon.” 


Verses 15-19. 


Slocken drouth at the spring that’s yer ain, 
Frae the waters in-by yer ain waal. 

Should yer springs be cuisten abreid, 

Like burns rinnin ower on the causey? 

Lat them be for nane but yersel, 

An’ no for the gangrels aboot ye. 

Lat the spring-heid o’ life fesh ye blessin, 
An’ be blythe wi’ yer young guid-wife. 

CHAPTER Y. 


As a dawtit hynde, 

An’ a bonnie da, 

Lat hersel be eneuch for ye aye; 

Wi’ her love be ta’en up a’thegither. 


Verses 20-23. 


My laddie, what for, wi’ the ill-deedie wumman, 
Or the gangeral lass, wad ye mint to tak up? 


For the weys o’ a man are afore the Lord’s sicht, 
An’, I’se wad, He kens weel a’ the airts o’ his gangins. 


His daein o’ wrang ‘ll girn the wrang-doer ; 
He'll tichtlie be bun’ by the raips o’ his sin, 
O’ the sin that’s his ain; 

Amy he'll dee, ay! he'll dee, 

For no takin advisins ; 

An’ by fulishness glaikit 

He’ll aye gang the farer the wrang, 

An’ be lost! 


ere — — $< —— — 

CHAPTER VI- 


Anent comin-guid for ither folks. 


Verses 1-5. 
My laddie, gif yer promise ye’ve gi’en 
To come-guid for some neibour, 
Gif yer word ye hae wad 
For some gangeral craitur ; 
Then ye’ve girn’t yer ainsel 
By the words o’ yer mooth; 
Ay! ye’ve girn’t yersel shair 
By the words o’ yer mooth. 


Then, haste ye, my laddie, 
An’ redd up the pliskie ; 
For the poo’er o’ yer neibour 

Is ower ye, atweel! 
Gang doon on yer hunkers, 
An’ beg for his peetie; 
An’ ne’er gang to sleep, 
An’ ne’er steek an e’e, 
Till yersel ye hae redd, 
Like a da frae the hunter, 
Or a hynde frae the man wi’ the girns. 


ine FrROWER Bs. 2) 


CHAPTER Vi. 


The Lazy Loon. 


Verses 6-11. 


AWA to the ant, ye lazy loon, 

Tak tent to her weys, an’ hae sense; 

For wi’ nane to airt her at ettlin, 

An’ wi’ nae grieve ower-lookin her, 

An’ wi’ nocht o’ a maister ava, 

She lays-by her meat in the simmer, 

An’ gethers-in her providin through the hairst. 


Hoo lang are ye gaun to lie snoozlin there, 
Ye shauchlin sumph? 

I wad like to ken 
Whan yer sleep-sleepin ‘11 be dune? 


“A wee thing mair o’t; 
Jist anither blink, man; 
Lat my shanks alane 
For an hoor or twa.” 


That’s the gate 
That poortith ’ll pyke ye like a reiver, 
An’ sned aff a’ ye hae, 
As gin he had whang’t it awa wi’ a whittle. 

CHAPTER VI. 


An ill-hairtit body, an’ what comes o’ him. 


Verses 12-15. 


A SCABBIT, capernoitit craitur, 

An ill-daein body— 

He strunts aboot wi’ an impident gab; 
He winks an’ winks wi’ his een; 

He shauchles abreid wi’ his feet ; 

He maks signs wi’ his fingers ; 

He’s glaikit at the hairt o’ him; 

He’s aye ettlin some ploy o’ wrang ; 
Ilka day he’s the cause o’ sair rippets. 


The skaith o’ siccan a ane 
Wull come doon in a gliff; 
In the glisk o’ a flaucht 
He’ll be daudit clean sindry, 
An’ that ayont remeid. 


Sax things—Ay! Seeven, that maun be weel-gairdit 
against. 


Verses 16-109. 


THERE be sax things, 

That the Lord ’ll hae nane o’: 
"Deed, the’re seeven, 

That He abominates a’thegither: — 

Vauntie een ; 

A leein tongue ; 

Hauns that herry the hairmless; 

A hairt that’s aye ettlin thochts o’ wrang; 

Feet that are stentit intil mischief; 

A dooble-mindit witness wha’ll lee like onything ; 
An’ the body wha saws bickerins amang brithers. 


The licht that can redd the feet frae a mirk, mirk 
road. 


Verses 20-23. 


My laddie, haud on by the commauns o’ yer faithers 
An’ dinna mislippen the biddens o’ yer mither ; 

Bin’ them tichtlie, an’ for aye, roun’ the hairt o’ ye, 
An’ buckle them close aboot the neck 0’ ye. 


Whaure’er ye gang, 

This ‘ll airt ye; 
Whan ye’re sleepin, 

This “ll gaird ye; 
Whan ye’re wauken, 

Ths “Il crack wi’ ye. 


For the commaun 
Is a cruisie in itsel; 

The richt bidden 
Is a leamin licht ; 

An’ the repruifs 0’ guid advisins 
Are the very life 0’ ye. 


28 THE PROVERBS. 


CHAPTER VI. 


ete AananenaneD 


Verses 24-28. 


To fen’ ye frae the 1ll-deedie wumman, 
Frae the fraise o’ her fremit tongue; 
Dinna grein for the craitur, 
Tho’ she be bonnie, 
An’ dinna lat her grup ye 
Wi’ the glint o’ her een. 


For it’s jist by sic-like as hersel, 

That a man may be brocht to his hunkers ; 
Ay! doon to the moulins o’ bread, 

An’ nae less than the loss o’ his life. 


Can a man gether fire in his airms, 
An’ his claes no be brunt? 


Can a man dauner yont ower het shunners, 
An’ the soles o’ his feet no be birslet? 


Verses 29-35. 


Sae the man, wha daes wrang 
Wi’ the wife o’ his neibour, 
Maun dree the hale skaith o’t, 
An’ he'll fin’ that the paikin’s a sair ane. 


Gin a man, whan he’s hungry, 
Should steal a bit thing 

For a bite to his mooth, 
Folk dinna think muckle aboot it; 

CHAPTER VI. 





Altho’, gif he’s nabbit, 
He'll hae to pey’t back, 
Ay! Seeven times ower, 
By roupin what’s left o’ his hauden. 


But whae’er may dae wrang 
Wi’ the wife o’ his neibour, 
Has nae understaun’in ava; 
It’s his saul, ay! the saul o’ himsel 
That he’s broizlin ; 
It’s disgrace, black disgrace, 
That he’s gettin ; 
An’ the fleck o’t, for him, 
Wull ne’er on the yirth dicht awa. 


For jailousie steers a rampagin; 


Nae man ’Il spare ocht o’ the skaith o't; 


Nae siller he’ll look at; 
He’ll be satisfeet nane 
Wi’ the biggest an’ brawest o’ praisents. 

CHAPTER VII. 


A faither’s warnin ance mair ower the skaith o’ 
an ill-deedie wumman. 


Verses 1-5, 


My laddie, mind my tellins; 
Lay in-by yersel my commauns: 
Haud till them siccarlie, 
An’ ye’se hae life— 
E’en my biddens, 
Like the aipple o’ yer e’e: 
Bin’ them, an’ rink them roun’ yer fingers, 
An’ see till’t, that they’re scriven upon yer hairt. 


Say to Wisdom, ‘‘ Ye’re my ain sister,” 
An’ ca’ Understaun’in yer cuisen ; 
An’ they’ll aye fen’ ye weel 
Frae the ill-deedie wumman, 
Irae the fremit craitur, 
Wha wad be fraise-fraisin ye wi’ her tongue. 

CHAPTER VII. 


Verses 6-23. 


For at the winnock o’ my hoose 

I keekit oot ayont the swee o’t, 

An’ I saw amang the gawkie loons— 
Little mair than callans they were— 
I saw a young chiel, 

Wi’ nae muckle gumption. 


He was gaun alang the causey near her corner; 


He was takin the very airt o’ her hoose, 

In the gloamin, 

At the e’enin hoor, 

As the darklins o’ the nicht were comin doon ; 
An’ there was the hizzie to meet him, 

The sleekie, ill-deedie wumman. 


She’s a licht-heidit, glaikit limmer ; 
She’ll stey nane in her ain hoose; 

Noo, she’s oot on the causey ; 

Noo, she’s alang by the merkets, 

An’ at ilka corner she’s on the oot-look. 


Sae she took him by the airms, 
An’ there she kiss’t him; 

An’ wi’ impidence, the heicht o’t, 
Glowerin in the face o’ her, 

Quo’ she to the chiel: — 


a —_— Ss SS — 


a2 THE PROVERBS. 


—-- + 








= = OC 


CHAPTER VII. 


“1 hae offerins o’ guid-wull wi’? me; 
This very day I’ve been takin thocht o’t: 
Sae I cam oot to meet ye, 

To see gin I could meet yersel, 

An’, noo, I’ve fand ye here. 


“Pve buskit the bink wi’ braw graithin, 
Wi’ strippit cleedin frae Egypt itsel; 
An’ I’ve strinkU?t ower a’ 

The sweet-scentit fineries: 

Come awa, swither nane,; 

Lat’s hae love to oor likins till the mornin, 
Lat’s hae’t to oor likens: 

For the guid-man’s awa frae hame; 
He’s gane aff to far-awa pairts ; 

He’s taen a fu’ wallet alang wi’ him, 
An’ he’se no be back inside a month.” 


Wi’ her sliddry tongue 
She man’s to come ower him; 
Wi the fraisin o’ her mooth 
She gars him gle in. 


He gangs eftir her at the meenit— 

Like the nowte till the slauchter-hoose, 

Or like the man that’s sneckit in airns 

Wha maun herken to the blethers o’ a fule— 
Till a sherp flane dings through him. 

CHAPTER VII. 


Like a silly bit birdie 
He haps intil the girn, 
An’ the puir, thowless sumph 
Doesna ken that he’s gaun to his daith. 


Verses 24-27. 


An’ sae, my laddies, herken weel to mysel, 
An’ tak tent to the words o’ my mooth: 
Ne’er lat yer hairt ettle yont by her weys, 
An’ sklent nane oot-ower by her pads. 


lor mony a ane has she cuisten doon, 
| Sair clour’t ; 
Ay! mony a ane has she clour’t 
Clean deid: 
The airt o’ her hoose is that airt— 
Be the orave, 
Doon, aye, an’ doon, to thae chaumers 
O’ daith itsel. 

CHAPTER VIIil. 


Wisdom’s ca’ to ane an’ a. 


Verses 1-1. 


Is that no Wisdom 
That ye hear cryin? 
Is that no Understaun’in, 
Wha wad lat ye hear her crackin wi’ ye? 


On the tap o’ the heich places 
Oot-ower by the road-side, 
Whaur the roads cross, 
There she taks her stance; 
By the big yetts 
At the in-gaun to the toon, 

An’ at ilka door-cheek aboot the place, 
She’s cryin that a’ may ken. 


Till yersels, a’ ye carls, this 1s my ca’, 
An’ my words are to ane an’ a’. 

O ye feckless chiels, 
Lairn wisdom ; 

An’ ye thowless craiturs, 
Seek guid understaun’in. 


Tak tent, for I’m tellin ye, noo, 
The brawest things o’ ony ; 
[I want ye to ken, abune a’, 
What’s the richt: 
It’s nocht but the leal an’ the true, 
| That I’ speak, 
For I ne’er wad lat wrang 
Smit my lips. 


Ilka word o’ my mooth is.a richteous ane; 
There's mane 0 them crookit ava: 
They’re as plain as can be, : 
To him wha wad see; 
An’ he kens that they’re richt, 
Wha wad wale the first wale o’ richt-kennins. 


Gie a walcome to a’ my advisins, 
Ay! far afore siller ; 
A walcome to a’ thae richt-kennins 
Afore ony wale o’ gowd: 
For wisdom is far abune glisterin rubies, 
‘Deed, there’s naething ava 
O’ the things ye micht grein for, 
To liken to her. 


x 

CHAPTER GV bit. 


The Wad o’ Wisdom—‘ 1 bo’e sichlve Gs loc te. 


Verses 12-21. 


I’m Wisdom that’s crackin wi’ ye; 
Cannie prudence an’ mysel dwall thegither, 
An’ I sairch oot richt-kennins an’ discreetness. 


The fear o’ the Lord, that’s leal, 
Is to dislike wrang 0’ a’ kinds. 


Pride an’ upsettta, 

An’ the gate o’ ill-daein, 

An’ the ill-scraipit, ill-faur’t tongue, 
I’ll hae nocht to dae wi’ ava. 


Braw coonsel is mine, 

An’ richt-kennins, 

An’ guid understaun’in:— 
I’m the pith o’ life. 


By mysel, kings grup their poo’er as kings, 
An’ princes gie the laws that are richt: 

By mysel, princes are uphauden, 

An’ a’ the heich anes forbye, 

E’en the jidges oot-ower the yirth. 


rm 

CHAPTER VIII. 





I lo’e sic-like as lo’e me; 
An’ a’ that seek me, 
Wi’ an eident hairt, 
Wull fin’ me, shair. 


Gear an’ respeck gang alang wi’ mysel— 

The- gear that’ll no crine awa, an’ richteousness ; 
What I hae to gie is far abune gowd, 

Ay! far abune gowd at its brawest— 

Better than ony wale o’ siller ye micht gether. 


My gangins are aye in the airts o’ richteousness, 
In the mids o’ the pads o’ jidgment ; 

That ilka ane, wha lo’es mysel, 
May come by the graun’est tocher, 

That I may pang a’ their awmries fu’ 0’ guid. 


The lang langsyne o’ Wisdom. 


Verses 22-31. 


THE Lord Himsel set me up, 
At the beginnin o’ His ain oot-gaun, 
Afore a’ His warks o’ langsyne. 

CHAPTER VIIL. 


Frae that langsyne, 

Frae that beginnin, 

Afore there was a yirth ava, 

Whan there were nae howes o’ the sea, 
I cam to life; 

Whan there were nae spring-heids 
Jawin ower wi’ water. 


Afore the muckle mountains had been foondit, 
Afore a’ the bits o’ hills, 
I] cam to life; ., 
Afore that He had shuppen the yirth, 
Or the braid acres o’t, 
Or the very taits 0’ stoor 
For the biggin o’ the big warld. 


Whan He set up the heavens, I was there mysel; 
Whan He laid a spang ower the breidth o’ the sea; 
Whan the lift abune was made siccar; 

Whan the springs 0’ the sea were reamin fu’; 
Whan the mairches o’ the sea were settl’t, 

That the waters o’t should ken to be biddable. 


Whan He merkit oot the foonds o’ the yirth, 

I was near-haun Him at the time, 

As a maister ower the biggin o’ sic wonner-warks ; 
Ilka day His delicht was in me, 

An’ blythe was mysel to be wi’ Him— 

Sae blythe ower the yirth He had made for His folks, 
An’ sae blythe anent them, the bairns o’ mankind. 

CHAPIER VIII. 


Dinna say “ Na” to Wisdom yersels. 


Verses 32-36. 


AN’ sae, my ain laddltes, 
Herken weel to me noo; 
For blessin ’ll fa’ upon a’ 
That gang yont in the wey that’s my ain. 


Tak ye tent to instruckins, 
An’, deed, ye’se be wyse, 
An’ dinna say, Na, 
To Wisdom yersels. 


For that blessin ‘ll drap 
On the man wha herkens to me, 
Ilka day keepin watch at my yetts, 
Waitin on at the cheeks o’ my door. 


An’ whae’er fin’s mysel 
Fin’s the gliff o’ life, 
An’ the Lord’s guid-wull. 


But whae’er wad staun’ oot against me 
Wad dae wrang to the saul that’s his ain; 
An’ whae’er taks dislikens for me 
Taks sair likens for daith itsel. 

The Feast o’ Wisdom. 


Verses 1-6. 


WISDOM has biggit her hoose, 
Uphauden by seeven braw pillars ; 

The beasts hae been kill’t for a feast, 
The wine’s a’ forrit an’ ready, 

An’ the buird’s been plenish’t wi’ galore. 


She’s order’t her lassies athort, 
An’ frae a’ the heich pairts o’ the toon 
She’s hoyin an’ cryin:— 


““Whae’er is feckless amang ye, 
Come in-by; 

Whae’er has sma’ understaun’in, 
Come in-ower; 

Here’s fine feedin for ye, 
Here’s wine I hae ready.” 


Quat the auld gangins, ye feckless craiturs ; 
Come in-by, an’ get a gliff o’ life, 
An’ tak ye the airts 0’ guid understaun’in. 

Anent correckin the wyse an’ the fulish. 
Verses 7-9. 


WHA ettles to correck a gecker at guid 
May get nacthing but snash for his pains: 
Wha offers repruif to an ill-daein man 
May e’en get a fleck o’ his ill. 


Lat the gecker alane, 
Or he’ll hate ye; 
Gie repruif to the wyse, 

Mn he'll lo’e ye. 


Gie instruckins to him, 
Am’ he'll aye get the wyser ; 
To the man that’s upricht, 
An’ he’ll aye lairn the marr, 
The aulder he growes. 


The Spring-heid o’ Wisdom. 


Verses 10-12. 


THE fear o’ the Lord 
Is the spring-heid o’ wisdom: 
The richt-kennin o’ the Haly Ane— 
That’s guid understaun’in. 


Get that for yersel, 
An’ yer days ‘ll be mony ; 
Ay! the years o’ yer life 
Wull be lang streekit oot. 


—_— 

CHAPTER IX. 





Gin ye’re wyse, 

Then ye’re wyse for yersel an’ yer weal; 
But geck at what’s guid, 

Aw’ the skaith o’t ye’ll dree yer lane. 


The Feast o’ Fulishness. 


Verses 13-18. 


THE fulish wumman has a rantin tongue; 
She’s a tawpie, 

An’ kens naething ; 

She sits at her ain door-cheek, 

Or aboot the heich pairts o’ the toon, 
Roarin to a’ that gang by— 

Ilka ane gaun on his ain airt: — 


“ Whae’er is feckless amang ye, 
Come in-by; 
Whae’er has sma’ understaun’in— 


“Waters, that are stown, 
Are the sweet anes, 

An’ bread, that’s gotten by hiddlins, 
Maks a gustie bit bite.” 


But onybody, wha herkens to siccan a ane, 
Doesna ken that her hoose hauds the deid, 

An’ that a’, gaun in-ower by the same, 

Are gaun yont, straucht yont to their grave. 





CH monr xX. 


Verse 1. 


THE WYSE-SAYINS O’ SOLOMON. 

CHAPTER X. 


Verse I. 


A LADDIE wi’ a pickle gumption maks his faither rale 
prood o’ him; 

But a thochtless callan gies his mither mony a sair 
laairt. 


ZA 


Gear that’s gether’t by scafferie ‘Il bring blythe oot- 
come to naebody ; 

But richteousness ‘Il redd a man frae the grups o’ daith 
itsel. 


De 


The Lord ’ll ne’er lat ony 0’ His ain be sair scrimpit ; 
But He’ll steek the door ticht against the ettlins o’ the 
wicked. 


4. 
The man that’s slack in the haun ’ll sune be toom in 
tife purse; 
But the haun that’s eident is the haun that gethers the 
gear. 


5. 


He’s a sensible chiel, wha lays-by through the simmer ; 
But onybody, wha driddles in the hairst-time, "ll shame 
his ain folk by-ord’nar. 

CHAPTER Be. 





6. 


Mony are the blessins that are strinkl’t ower the heid 
o’ the richteous ; 

But mony a sair clour ‘ll be clankit on the gab o’ the 
wicked. 


Tp 


The memorie o’ the guid is aye wi’ us in a’ its blythe- 
someness ; : 
But the name o’ the ill-doers ’ll crine awa to naething. 


8. 


A’ the wyse at hairt tak tent to commauns gi’en them; 
But a bletherin coof ‘ll come doon wi’ a daiverin dunt 
some day. 


Q. 


Wha gangs uprichtly, gangs siccarlie ; 
Wha taks the crookit gate, ‘11 hae his name blabbit 
ower the hale pairish. 


IO. 


The man that’s aye wink-winkin wi’ his cen, cttles 
muckle ill: 

An’ a lowse-tongued craitur ‘ll get a clarty tummle 
afore he’s through wi'’t. 

Ie 


The crack o’ a guid man brings a gliff o’ life; 
But the crack o’ the wicked is nocht but camsteerie 
clash. 


2 


[ll-wull steers up a’ mainner 0’ rippets ; 
But, whaur there’s love, mony bits o’ mistaks are 
quaitly happit oot o’ sicht. 


3: 


Wha has guid insicht, kens hoo to speak sense: 
Wha wants gumption, wants a rung reislin on his back. 


14. 


Men o’ mense are aye gleg to pit an eik to what they 
ken already ; 

But fules, by their blether-bletherin, dae the warst for 
themsels. 


i . 


The gear o’ the rich man gairds him like a castle; 
But the poortith o’ the puir hauds him doon on his 
hunkers. 


6: 


The thrangness o’ the richteous airts to life: 
The thrangness o’ the wicked airts to sin. 

Te 


Wha gangs by guid advisins, hauds on the richt gate: 
ao” Ye, ) : 5 
Wha gecks at repruif, waun’ers frae the straucht road. 


18. 


Whae’er hides his il-wull aneth a pretence o’ guid- 
wull, is a leear: 

An’ whae’er keeps himsel thrang clypin clashes, is nae- 
thing but a coof. 


hs 
Whaur there’s a brattlin blether 0’ words, some o’ them 
are like to be ill; 


Sae the man wi’ a pickle sense taks care to keep a 
steek in his crack. 


20. 
The crack o’ the richteous is like siller—the very wale 
it: 
But that o’ the wicked is no worth a broon bawbee. 


21. 


The crack o’ the richteous feeds an’ fen’s mony a life; 
But silly sumphs dee for want o’ guid understaun’in. 

22. 


The blessin o’ the Lord maks the puirest body bien, 
An’ there’s nae back-draw o’ dowieness gangs alang 
Wi't. 


23. 


A fule thinks it’s daffin to mell wi’ the wrang: 
An’, to the man o’ the richt stamp, 

Sic-like is the sairch eftir wisdom— 

It’s the brawest pleesur’ o’ ony! 


24. 


What the wicked are frichtit for, 
Upon the wicked that’ll fa’: 
What the richteous hae ettl’t, 
That’ll come their gate in the lang-run. 


oe 


Whan the dirl o’ the blast has gane by, 
The biggins o’ the wicked are blawn clean oot 0’ 
sicht ; | 
But tak a skance o’ the haudens o’ the richteous— 
They’re foondit on a rock for evermair. 


26. 


Like vinegar seepin aboot the teeth, 
An’ like reek nippin in the een, 

Sae is the lazy, feckless loon 

To a’ the neibour-folk, 

Wha lippen him wi’ ony erran’. 

27: : 


The fear o’ the Lord pits an etk to the days o’ a man’s 
life ; 
But the years o’ the ill-daein ’Il be clippit doon. 


28. 


The houp o’ the richteous is aye blythesome; 
But the houp o’ the wicked ‘ll get a black begunk. 


aah 


To the upricht, the wey o’ the Lord is like the bield o’ 
a castle ; 

But to a’ wha troke wi’ wrang, it’s like a castle tummlin 
on the tap o’ them. 


30. 


Sic-like as dae guid ‘ll ne’er be cowpit ower ; 
But sic-like as dae ill maun be soopit awa oot 0’ a’ 
kennin. 


24: 


The mooth o’ the richteous speaks cannily what’s wyse ; 
But the tongue o’ the ill-doers ‘ll be sneckit aff. 


Be. 


The guid at hairt aye ken the richt word to say: 
The ill at hairt are aye pitten in their tongue whaur 
they shouldna. 


4 

Verse I. 


TROKIN wi’ fause bauks is a thing that the Lord 
abominates ; | 
But he thinks muckle o’ straucht dailin wi’ fair wechts. 


2. 


Whaur there’s pride, there’s a dunnerin doon-come no 
far awa; 
But the lown-hairtit are cantie neibours wi’ wisdom. 


3. 


The straucht-forrit gangin o’ the upricht uphauds them 
ilka day ; 

But the crookit gangin o’ the ill-daein ‘11 whummle 
them to discomfishment. 


4. 


In the unco day o’ jidgment, gear canna dae ocht for 
onybody ; 

But richteousness can uphaud a man, e’en fornent daith 
itsel. 

5. 
The guidness o’ the upricht airts him forrit on the richt 
eate; 
But the wicked ’Hl ding ower his ain feet by his ain 
wrang. 
6. 


The richteousness o’ the richteous ’ll bield them against 
ony blast; 

But sic-like as troke wi’ jookrie-pawkrie ‘ll be gruppit 
in the girns o’ their ain mischieff. 


7 


Whan a wicked man dees, a’ his expeckins are 
whumml’t doon alang wi’ him, 

An’ a’ the houps, that he biggit on his cheaterie, are 
cuisten amang the glaur. 


8. 


The richteous man is ta’en Hame frae a’ the warld’s 
cark an’ care; 

An’, maybe, anither, wha’s a hantle frae bein’ what he 
ocht to be, steps intil his shoon. 


g. 


The godless man thinks naething o’ broizlin his neibour 
wi’ his clashes; 

But the godly, by guid sense, ‘ll haud aff ony sic 
unneibourliness. 


32 THE PROVERBS. 


CH A PIGESR EXE 





10. 


Whan things gang weel wi’ the richteous, the hale 
toon’s the blyther for’t; 

An’ whan the wicked are cowpit ower, 1t’s weel-worth 
a graun’ hullaballoo. 


i. ie 


By the blessin o’ the upricht, the hale toon is uncolie 
upliftit ; 

But it’s sair cuisten doon, whan the ill tongue o’ the 
wicked gets free wagglin. 


IZ. 


The man wha lichthies his neibour, lats a’body ken that 
he’s a gowk himsel; 

But the man o’ guid understaun’in aye keeps a lown 
tongue within his chafts. 


13 


Wha raiks aboot as a clishmaclaiver ‘ll be blabbin what 
he has nae business to tell; 

But the man o’ the leal hairt ’I1 clap his thoom on what 
he can. 


14. 


Whaur there’s nae cannie coonsel, the Sy a’ the lave 
fa’s a’ sindry; 

But whaur there’s routh o’ wyse evennelienst things 
gang forrit wi’ a birr. 


— (ee 

is. 


Wha comes-guid for ony gangrel, ‘ll suffer weel fort: 
Wha’ll hae nocht to dae wi’ comin-guid for onybody, 
taks the best care o’ himsel. 


16. 


A douce wumman hauds up her guid name: 
An’ men o’ smeddum haud on by their hainins. 


7. 


The man that’s mercifu’ daes weel by his ain saul; 
But, gin a carl be canker’t an’ cruel, 
He’se get his ain skin tichtlie het for him sune or syne. 


18. 


An ill-daein craitur haurles till him the wages o 


deceiverie ; 
But the man that saws richteousness gets a shair crap. 


? 


19. 


Wha hauds siccarlie by the richt, speels up to life: 
Wha hunts eftir the wrang, hunts himsel to daith. 


20. 


Wi’ folk that wark by smachrie tricks, the Lord ‘ll 
hae nocht to dae ava; 

But He taks unco delicht in sic-like as gang forrit on 
the straucht, 

2a 


Collogue wi’ ane anither as they like, ill-doers ‘ll dree 
their ain skaith; 

But the kith an’ kin o’ a’ that are weel-daein ‘ll be 
happit oot o’ hairm’s wey. 


a2. 


Like a gowden jewel 
On the grunzie o’ a soo, 
Sae is a bonnie wumman wantin sense. 


Bye. 


The richteous ettle naething but what’s guid: 
The wicked hae naething to look forrit till, but what’ll 
bedunner themsels. 


Bid’, 


There’s siccan a thing as this— 
Gi’ein awa wi’ an open loof, 
An’ yet haein mair: 
An’ there’s siccan a thing as this— 
Grabbin an’ haudin ayont what’s richt, 
An’ yet haein /ess. 


Rib 


Whae’er gies awa wi’ an open loof, ll be kent by a’ as 
a gausie chiel ; 

An’ whae’er slockens the drouth o’ ithers, ’ll be waite t 
whan he’s drouthie himsel. 

26. 


The man wha hauds back the corn, whan _ feedin’s 
scrimp, deserves the ban o’ the lave; 

But blessins, an’ mony o’ them, ‘Il be heapit on him 
wha taks’t to the merket. 


ogre 


Wha sairches eidently for the guid, is sairchin for his 
ain guid ; 

But wha sairches for the wrang, my certes! but he’ll 
ken aboot it. 


28. 


Wha lppens a’thing to his gear ’ll get a black begunk ; 
But the richteous ‘ll be growthie like the leaves o’ the 
spring. 
| DG). 
The man wha brings tribble on his ain hoose, brings 
the sairest sturt he’ll ever ken; 


An’ he wha plays the fule, ‘11 hae to play. saicond 
fiddle to the man o’ sense. 


30. 


Wha hauds by the richt, growes like a tree: 
Wha gangs the gate o’ the guid, wins sauls to the same 
airt. 


31. 
Tak tent to this:— 
The nichteous 711 get their hansel e’en in this warld: 
An’ naething can be shairer— 
Sae wull the glaikit an’ the ill-daein. 

CHAPTER Xi! 


Verse I. 


WHA walcomes guid advisins, walcomes mair richt- 
kennins: 

Wha birses up against cannie correckins, has nae mair 
gumption than a brute-beast. 


2. 


A guid man ’ll be happit in the guid-wull o’ the Lord 
Himsel ; 

But ony man o’ wrangsome deceiverie maun dree His 
jidgment. 


9 
ek 


Nae man need houp to bigg himsel up on wrang-daein: 
An’ there’s nae poo’er on the yirth can ding ower the 
foond o’ the richteous. 


4. 


A douce wumman is the croon o’ her guid-man; 
But the wife that affronts him pushions his ben-maist 
peate: 

CHAPTER XII. 

5. 


The thochts o’ the richteous are straucht-forrit ; . 
But the coonsels o’ the wicked ettle jookrie-pawkrie. 


6. 


The cracks o’ the ill-daein, wi’ ane anither, are anent 
the herryin o’ the hairmless ; 

But the cracks o’ the upricht ‘ll uphaud themsels 
through thick an’ thin. 


7. 


Gie the wicked jist a wee bit jundie, an’ they’re clean 
cowpit ower ; 

But the hauden o’ the richteous ’ll staun_ siccarlie 
against mony a dirlin blast. 


8. 


The mair sense a man may hae, the mair he’ll be 
_ thocht 0’; 
But gin he taks a crookit gate he’ll tyne a’ respeck. 


Q. 


Ony man, wi’ nane but a bit orra servitor aboot him, 
may no be muckle thocht 0’; 

But he’s a hantle better than the neibour, wha strunts 
wi’ pride, but hasna a nirl o’ bannock aboot the 
hoose. 

ro. 


A guid man ttaks a tentie care e’en ower his brute- 
beast; . | 

But the saftest haunlins o’ the wicked are snarre an’ 
snell. 


Li. 


Wha keeps himsel thrang on the laun’, ’I] ne’er be 
fash’t wi’ a scrimp girnal; 
But he wha traiks wi’ the glaikit is a gumptionless coof. 


12. 


The wicked mak a croose fraca ower the ploys o’ ill- 
daein ; 

But dinna mistak yersel— 

Gin ye want to see the brawest ootcome o’ things, 

Ye maun tak a skance at the growthieness o’ the 


richteous. 
13. 
An ill-airtit word may sune sen’ agley an tl-hairtit 
man; 


But the guid are mair siccar, an’ gang yont scart-free. 


14. 


Whan a man speaks the richt, 

He has muckle content anent himsel: 

An’ ilka ane should ken this o’t— 

That, dac what a body likes, richt or wrang, 
He’ll get his hansel for’t. 

153 


“She meedwa tell me,” says the fule; “ Mar rich 
eneuch ”’: 

But the man o’ sense glegly len’s his lug to a’ guid 
coonsel. 


10. 


Whan a fule gangs staiverin intil ony pliskie, a’ the 
neibours sune hear tell o’t; 

But a man o’ mense claps his thoom on the sairs that 
are trauchlin him warst. 


life 


Wha hauds by the truth, uphauds richteousness: 
Whas tongue ts fause, cleeks wi’ deceiverie. 


138. 


Thochtless words may cut like the swype o’ a swurd; 
But the cannie words o’ the wyse are couthie an’ hale- 
some. 


19. 


Wha haud by the truth— 

They’ll be biggit on a shair foond for evermair: 
Wha are gleg at leein— 

They’ll be soopit awa in a gliff. 

ZO. 


Cheaterie tirls at the hairt o’ sic-hke as troke wi’ 
jooknie-pawkrie ; 

But blythesomeness ‘Il be the hansel o’ ilka ane that 
ettles guid-wull. 


at. 


Nae sair mischieff can befa’ the richteous ; 
But the wicked ‘ll be chokit up wi’ the ootcome o’ their 
ain wrang. 


22. 


Folks that are gi’en to leein are dishkit oot-an-oot by 
the Lord; 

But even-haundit, an’ straucht-fornt dailin pleases 
Him uncolie. 


2 
- +): 


A douce man doesna brag aboot a’ that he kens; 
But a fule canna keep it hiddlins what a gowk he 1s. 


ZA. 
Sic-like as are cident at their wark ’Il get the foreman’s 
job ; 
But the thowless ‘ll be pey’t by piece-wark. 


25. 


A sair hairt hauds a man sair doon; 
But a bit blythe word gies him anither heize. 

26. 


The richteous pits a guid swatch o’ life doon afore his 
neibour ; 

But the on-gaun o’ the ill-dacin gars a neibour gang 
agley. 


27. 


The lazy loon has naething for the denner-pat, for he 
couldna be fash’t daein ocht to get onything ; 

But there’s a hantle o’ fine things sotterin by the ingle 
for the man that’s aye thrang at the darg. 


ZR 


Tak the airt o’ richteousness, 
An’ ye’se get life, braw life: 
Gang steively alang that gate, 
An’ there’s nae daith to be dreidit ava. 


. 

Verse 1. 


A DOUCE callan taks tent to his faither’s advisins; 
But a camsteerie loen ’ll no tak a tellin. 


2 


A guid man gethers a hairst o’ guid by his ain guid 
crack; 

But sic-like as speak deceiverie ‘ll gether a hairst o’ 
hardship, that they’ve wrocht weel for. 


ee 


Wha gairds his tongue, gairds his life; 
Wha kens-na hoo to keep his gab steekit, - 
Blethers to his ain discomfishment. 


4. 


The thowless are aye wheinge-wheingin for this thing 
or the tither, 
An’ canna come-at ony o’ them; 
But the man wha’s eident at the darg, 
Can get a wamefu’ o’ onything he taks a notion o’. 


é 

5. 


A richteous man canna thole leein ava; 
But a wicked craitur 1s scunnersome in his ainsel, 
An’, at the hinner-en’, drees a wacsome oot-gaun. 


6. 


Richteousness fen’s onybody wha gangs the straucht, 
honest gate; 
But wickedness cowps the sinner heels-ower-heid. 


7 > 


There’s siccan a thing as this— 
Gruppin at a’ we can lay oor hauns on, 
An’ yet haein naething : 
An’ there’s siccan a thing as this— 
Grein awa wi’ an open loof, 
An’ yet haein a hantle. 


8. 


A rich man’s gear may pey a ransom for his life; 
But the puir man has the best o’t ae wey— 
He’s ower puir for onybody to fash wi’ him. 


9. 
The licht o’ the richteous leams blythesomelie ; 
But the caunle o’ the wicked ‘Il be blawn oot. 
10. 
A prood, vauntic speerit Is aye raisin rippets; 
But the lown-hairtit wale the cannie gangins. 

Il. 


The gear that’s haurl’t thegither by cheaterie ‘11 dwinnle 
awa some day; 
But what’s gether’t by cident wark ‘ll syne growe mair. 


IZ. 


Houps that are putten aff an’ aff, 
Bring a dowie dwaum ower the hairt; 
But whan we come-at.what we socht, 
Sirss! that’s'a grawn’ gliff*o’ Mie. 


[3. 


Whae’er lichtlies the word o’ heichest coonsel, 
Draws the skaith doon on his ain croon; 
But whae’er hauds on by the commauns, 
He'll tak the gree. 


14. 


The wyse gang a gate ©’ their aim, 

Whaur the springs o’ life are ne’er drumlie, 
An’ it airts them oot-ower a’ the girns, 

That daith itsel wad set to sneck them. 


I §. 


A guid understaun’in maks couthie leevin ; 

But sic-like as troke wi’ jookrie- pawkrie— 

‘Deed, they'll fin’ that they've ta’en a gey trauchle in 
haun. 

HO. 


Ilka man o’ mense redds his wey by kennin, deid-shair, 
what it is he’s eftir; 

But ony gowk strinkles his senselessness ower a’ his 
on-gauns. 


ig. 


Ony rinner o’ an erran’, that’s ill-hairtit, ‘11 bring baith 
himsel an’ ither folk intil a sair pliskie; 

But ane that’s leal, oot-through, keeps a’body conneckit 
as blythesome as ye like. 


ro. 


Poortith an’ shame befa’ the feckless, wha’ll tak coonsel 
frae naebody ; 

But the man wha can tak a tellin ’U win forrit amang 
the best o’ them. 


1G) 


There’s muckle blythesomeness in gettin what we’ve 
been raxin for; 

But there’s nae end ava to the greinin an’ the glaumin 
o’ the glaikit. 


20. 


Gang the gate o’ the wyse, 
An’ ye’se gang shares wi’ their guid sense; 
But gang wi’ the gunpptionless, 
An’ my certes! but ye’se get the gowk’s crowdie. 


5 

2 ©. 


Dae as they lke, sinners canna rin awa frae the oot- 
come o’ their ain wrang ; 

But the richteous ‘ll get the braw hansel o’ a’ that’s 
guid. 


22. 


A guid man leaves the best o’ tochers to his bairns’ 
bairns ; 

But the gear o’ the ill-daein swees roun’ to the richteous 
in the lang-run. 


2% 


Irae the warslin o’ the puir folk wi’ the laun’, 
Come muckle stackyairds an’ routh o’ vittles; 

But ower aften they’re spulyiet o’ their share o’t 
By the grabbin o’ wrangsome greed. 


2 


The faither wha hauds aff the tawse 

Hasna at hairt the weal o’ his ain laddie; 
For a bit skelpin, noos-an’-thans, 

Whan he’s weel-deservin 0’t, 

Wad be the daein o’ love, 

Airtin him yont to what’s richt. 


ae. 


The guid man ‘ll ne’er want a pickle meal in his girnal ; 
But the ill-daein, afore a’s dune, is shair to fin’ the 
grun’ o’ his stamack. 

CHAPTER XIV. 


Verse I. 


ILKA wyse wumman uphauds her ain hoose ; 
But the wife that’s wauff haurles doon her hauden wi’ 
her ain hauns. 


2. 


The man o’ an upricht wey o’ leevin 
Taks chairge o’ himsel in the sicht o’ the Lord; 
But sic-like as airt themsels on wrangsome roads 
Lichthe a’ that’s guid. 


a 


The mooths o’ fules crooslie cairry a stick 
That’ll syne crunt their ain croons ; 

But men o’ mense gaird their crack 
Sae as to gaird their ain weal. 


4. 


Whan the kye are oot at the gress, 

' The byre’s at its snoddest ; 

But, lat the byre be clean or clarty, 
We’re muckle behauden to the kye. 

Ge 


A witness, wha’s leal an’ aefauld, 
Wull be takin tentie care to sae nocht 
That he kens to be lee-some; 

But a dooble loon ’U be gaun threipin,- 
For onything or for naething ava, 
As mony lees as his braith can skail. 


6. 


A lowse-tongued craitur may blether aboot wisdom— 
the thing he canna faddom ; 
But the man o’ guid understaun’in comes at it brawlie. 


‘p 


Gang in-ower, gin ye tak a thocht 0’t, 
To hae a bit crack wi’ a fule; 
But ye’se no be lang o’ kennin this— 
That his crack’s a gey fushionless kecklin. 


8. 


The ettlin o’ a man o’ gumption 
Is to ken best hoo to airt his life; 
But the silly trantles o’ the senseless 
Fankle their ain feet. 


o: 


The glaikit mak muckle daffin an’ geckin ower wrang ; 
But amang thé men o’ upricht leevin, guid-wull aye 
cairries aff the gree. 

IO. 


Ilka hairt kens best its ain wae; 
An’ nae fremit body need try to mell wi’ its ain blythe- 
someness. 


ae 


The biggin o’ folks wha are deid-set on ill-dacin ’Il 
be cuisten to the grun’; 
But the hauden o’ the upricht ‘ll staun siccar. 


I 2. 


There’s siccan a thing as this— 
A road that a body may tak unbekent, 
Thinkin that it ettles richt eneuch ; 
But at the hinner-en’ o’t 
Are the mirk, sliddry fit-pads, 
Whaur daith itsel gangs rampin aboot. 


re 


Ie’en in lauchin the hairt may be dowie; 
An’ ayont the lauchin the dowieness may be waur. 


14. 


The man wha swees his life the wrang gate, 
Wull be chokit wi’ his ain ill-daein; . 

But a guid man ‘ll gether, in a guid speerit, 
A dale o’ content anent himsel. 

5 
The feckless tak in a’ the crack that’s gaun, 
As gin it were true, 


But the man o’ gumption looks mair than ance 
At the wey o’ his gangins. 


16. 


The man that’s wyse is the man that’s fley’t 
At the sicht o’ ocht that’s sinfu’, 
An’ hauds yont oot the gate o’t; 
But the fule flings heich his heid, 
An’ gangs on, cock-shair, 
Like the fule he is. 


‘ee 


The man that taks a tirrivee, an’ bleezes up at ony 
antrin trifle, bans himsel; 

But ither folk ‘ll ban the man, wha trokes wi’ dirty 
tricks o’ cheaterie. 


18. 


The silly an’ the droopit are to be peety’t, 

For their silliness aften comes aff their forebears ; 
But men o’ mense set a croon on their ain lives, 

By seekin oot the wale o’ richt-kennins. 


19. 


Ill-daein folk, sune or syne, maun boo afore the guid: 
An’ warkers o’ wrang maun staun oot o’ the gate o’ the 
godly. 

20. 


The puir man is nane ower weel likit, 
E’en by his next-door neibour ; 

But sic-like as hae routh o’ siller in their pooches 
Aye hae a hantle o’ friens. 


als. 


Wha lichtlies his neibour, daes a dooble wrang ; 
But wha keeps a saft hairt for the puir, maks a blythe 
hairt for himsel. 


22. 


Ay, ay! Divna they gang far agley, 
Wha are thrang ettlin wrang? 

But mercy an’ truth ‘ll be the shair hansel 
O’ ilka ane wha ettles to dae richt. 


23. 


In a’ wark, that’s halesome wark, 
There’s a braw ootcome; 

But claiverin here an’ there, wi’ the darg mislippent— 
That’s the straucht road to the puirhoose. 


24. 


Whan folk are wyse, their gear may be their croon; 
But oot o’ the fasherie o’ fules—weel, what can be lookit 
for, but fanks o’ fulishness? 

25. 


A witness, wha’s leal an’ aefauld, 
Lays the wyte on the richt shouthers; 
But the ane wha taks to leein 
Spins hanks o’ mischieff for mony mair than himsel. 


26. 


In the fear o’ the Lord, a man graiths himsel wi’ 
suthfast stren’th ; 

An’ his bairns ‘ll no be in want o’ a lown howff, free 
frae skaith. 


27, 


The fear o’ the Lord slockens a man’s life like springs 
o’ caller water, 
- An’ mony a time uphauds his hairt frae the cauld grup 
o’ daith. 


28. 


The king has the stoop o’ his glorie in muckle croods 
o’ folk; 

But whan the croods dwinnle awa, eh! but he’s sair 
cuisten doon. 


29. 


Tholin weel an’ keepin the anger frae lowin,— 
That’s the pruif 0’ the steive man 0’ sense; 
But lattin the temper bleeze up like tow, 
At onything or at naething ava,— 
That’s the heicht 0’ senselessness. 


a 

30. 


A stoot hairt heizes life alang wonnerfw’ ; 
But ill-wull cankers to the very bane. 


3a. 


Whae’er herries the puir, misca’s his Maker; 
Whae’er gies awmous o’ kindness to the needy, gies 
to Him. 


22. 


Whan days o’ dule befa’ the warkers o’ ill, 
‘They’re lounder’t to the laighest ; 

But the guid hae a graun’, couthie happin, 
E’en whan daith itsel wad rax a haun on them. 


33: 


Wisdom bides far ben in the hairt o’ the man o’ guid 
understaun’in ; 

But onything in-by a fule, o’ the kind o’t, is shair to 
brattle oot. 


34. 


Richt-daein uphauds ony nation ; 
But wrang-daein ’l swirl’t to the glaur. 


eG: 


The guid-wull o’ the king ’ll glegly dawt the servitor 
wha haunles affairs wi’ discreetness ; 

But he’ll fleg wi’ crabbitness him wha maks a hash 0’ 
the business. 


ig ee a 

CHAPTER XV. 


Verse 1. 


A CANNIE answer quaitens doon a dirdum; 
But ony birsin up maks’t dooble waur. 


2 


A man wi’ a wyse tongue in his heid is weel eneuch 
kent by his crack; 
But the mooth o’ fules maun aye be blether-bletherin. 


5. 


The een o’ the Lord sairch ben intil ilka neuk, 
An’ naither.richt nor wrang can be hiddlins to Him. 


4. 


A ceevil, halesome tongue is a blessin to a man’s sel; 
But lat his tongue be lowse an’ loopie, 
An’ it may e’en brak his ain hairt yet. 


5- 


A gawkie callan gecks at his faither’s correckins ; 
But the chiel oles taks them in guid pairt, aye gethers 
the mair sense. 


ce — ee 


f 


THE PROVERBS. 75 


CHAPTER AV. 


6% 


Whaur the richteous hae their -haudens, 
There’s a hantle o’ what’s brawest an’ best ; 

But the getherins o’ sic-like as wark by wrang 
Are shair to gether tribble. 


9. 


Wyse folk help mony mair than themsels 
By the richt-kennins they hae waled; 
But fules—’deed, they tak anither wey o’t! 


8. 


Anent the offerin o’ the wicked,— 
The Lord ‘ll hae nocht to dae wi't ava; 
But the prayer o’ the upricht pleases Him uncolie. 


Q. 


The Lord abominates a’thegither the ongauns o’ the 
wicked ; 

But He lo’es him abune the lave, 

Wha warsles forrit eftir richteousness. 


10. 


There’s a Sair, sair correckin bein’ laid-by 
For the man wha taks the wrang gate: 
An’ there’s naething else for’t, 
But the road doon to the deid-mirk, 
Gif a man ‘Il no tak a tellin. 

IT. 


Baith the grave an’ the ill-place are within the kennin. 
o’ the Lord; 
An’ muckle mair sae are the hairts o’ the kith an’ kin 
o’ men. 
| 12. 
A man wha lauchs an’ gecks at what’s guid, 
Doesna like to be checkit himsel: 


There’s nae fear o’ Aim gaun in-ower 
To hae an antrin crack wi’ the sensible. 


132 


A cantie hairt maks a cheerie face; 
But dule an’ wae drook the speerit wi’ dowieness. 


14. 
A man 0’ mense is aye thrang ower the sairch for mair 
richt-kennins ; 
But fules ne’er get farer than stechin themsels wi’ 
fulishness. 


Le 


A’ the days are dowie whan there’s dule in the hoose ; 
But the hairt that’s cantie has a couthie time a’ alang. 


16. 


Better wi’ a hoose that’s puir an’ pookit, 
Whaur there’s the fear o’ the Lord, 

Than a hoose stappit fu’ o’ braw gear, 
Whaur there’s aye fasherie. 


- a tee 

17. 
Better a denner o’ cresses, 
Whaur ye get them wi’ guid-wull, 
Than a guzzle ower a hale coo, 
Whaur ye’re nane walcome. 


18. 


A crabbit body is aye steerin up a wheen mair bickerins ; 
But the man wi’ the lown temper saves mony a rippet. © 


19. 


The wey o’ the lazy loon is border’t wi’ brammles ; 
But the gate o’ the guid ’ll be set on the croon o’ the 
causey. 


20. 

-A callan wi a pickle gumption maks his faither rale 
prood o’ him; 

Aw nane but a sumph wad think little o’ his mither. 


21. 


To the man wha has nae sense, fulishness is a graun’ 
ploy ; . 
But the man o’ mense hauds his gangins on the straucht. 


22. 


Whaur guid coonsel is awantin, 
Things dinna come oot ocht weel ; 

But whaur there’s routh o’ wyse coonsellors, 
Things are set up siccarlie. 

2% 


A body’s rale weel pleased wi’ himsel, 
Whan he’s been gleg wi’ his answer ; 

An’ the richt word at the richt meenit— 
Man, but it’s a guid thing! 


24. 


To sic-like as are wyse, 
The wey o’ life gangs aye forrit, 
An’ aye up; 

An’ the farer it gangs on, 
The shairer it’s reddin them 
Irae the mirk o’ the grave. 


2%. 


The Lord ‘ll up-rute the hauden o’ the upsettin ; 
But He’ll mak things deid-siccar anent the belangins 
o’ the weedow-wumman. 


20. 


Tricks 0’ cheaterie the Lord abominates a’thegither ; 
But couthie words o’ kindness hae nae fleck on them 
ava. : 


277. 


The body wha’s glaumin an’ grabbin wi’ greed, 
Soors a’thing aboot his ain hoose; 

But it’s the ither man, 
Wha’s greinin nane for aye get-gettin, 
That kens what’s the brawest life. 

2s. 


The guid at hairt are unco cannie anent their answers ; 
But the mooth o’ the wicked jaws ower wi’ the skailins 
oO’ wrang. 


20. 


The Lord hauds far oot-ower frae the 1ll-daein ; 
But He’s aye near-haun an’ in-by, 
To herken to the prayer o’ the richteous. 


30. 


The licht o’ the een maks a licht hairt: 
An’ guid news maks guid health. 


250 


Wha herkens wi’ a tentie lug to life’s ain instruckins, 
Bides in the wale o’ company wi’ the wyse amang men. 


22) 


The man wha’ll tak nae correckin, 
Has sma’ regaird for his ain saul; 

But the man wha’s gleg at takin a tellin, 
Gangs on getherin better sense. 


33: 


The fear o’ the Lord is the best airtin to wisdom: 
An’ afore ye can speel the brae to honour, 
Ye’se need a hum le hairt. 





80 THE PROVERBS. 


CHAPTER XVI. 


Verse 1. 


LAT a man tak tent to his ain hairt, 
An’ syne he can weel lippen to the Lord, 
Whan he ettles to use his ain tongue. 


z, 
Ilka wey 0’ a man’s ettlin is the richt gate, 
By his ain thocht o’t; 


But the Lord Himsel ‘I ken whether he’s cite or no, 
By sairchin the speerit o’ him. 


=. 


Lippen a’ yer warks to the Lord, 
An’ He'll straucht-oot for ye yer very thochts. 


4. 
The Lord has made ilka thing for an end o’ its ain: 
Ay! e’en the wicked for the unco day that’s comin. 


5. 
Ilka ane that’s vauntie at the hairt o’ him, 
Is uncolie dislikit by the Lord; 
He may collogue wi’ onybody he likes, 
But he’ll no jink the paikin that’s waitin for him. 

6. 
By mercy an’ by truth 
What’s wrang is soopit oot-ower a’thegither: 
An’ by the fear o’ the Lord 
Men airt themsels clean awa frae what’s wrang. 


a 


Whan a man’s gangins are to the Lord’s likins, 
He gars the man’s faes, nae less, gie him the lown side. 


8. 


Better wi’ little, whaur there’s richteousness, 
Than wi’ muckle, whaur it’s fleckit wi’ cheaterie. 


g. 


A man may ettle his ain wey in his ain hairt, 
But it’s the Lord Himsel wha airts his ilka fit-step. 


IO. 


Whan the king gies his jidgment, he’ll gie’t as in the 
Lord’s ain sicht: 

An’ what may come frae his mooth ’l be nane contrar 
to that. 


| 


Hae yer bauks fair, 
An’ the Lord ’11 ca’ them His ain; 
An’ sae wi’ the wechts, 
An’ the weeghin ll be the Lord’s wark. 
6 

R2. 


It’s wrang, an’ ower again wrang, for kings to mell wi’ 
wicked pranks, 
For naething but richteousness can uphaud a throne. 


ee 


Kings wha are worth the name o’. kings, gie respec to 
the richteous ; ' 
An’ they lo’e, abune the lave, the man wha speaks true. 


14. 


The anger o’ a king is like the on-ding o’ daith itsel ; 
But a man o’ cannie sense kens hoo to quaiten’t doon. 


ig. 
In the licht o’ the king’s coontenance there’s the glhiff 
o’ life; 
An’ his guid-wull is like the saft, seepin rain eftir the 
sced’s been sawn. 


16. 


It’s a hantle better to get wisdom than gowd: 
‘Deed, to get guid understaun’in is far abune claughts 
o’ siller. 


17. 


The upricht airt their gangins oot-ower frae the wrang: 
Wha hauds on the straucht gate saves his ain saul. 

18. 


Pride gangs afore a dunnerin doon-come ; 
An’ a vauntie speerit afore a sossin tummle. 


19. 


It’s better to be lown-hairtit alang wi’ the puir, 
Than to be gangin shares in wrang alang wi’ the prood. 


20. 


Whae’er gies tentic thocht to the word that’s guid— 
That’s the man wha’ll fin’ guid for himsel ; 


An’ whae’er trysts wi’ the Lord— 
That’s the man wha’s aye maist blythesome. 


2 i. 
The wyse in hairt ‘ll be ca’t the wyse by name: 
An’ by cannie, couthie crack, a man lairns muckle mair 
for his ain guid. 
a2. 
Wha has guid understaun’in gets a waucht o’ life at 
the spring-heid: 
But, fornent that, tak thocht o’ this o’t— 
The schulin 0’ a fule maun a’ be gotten oot o’ his ain 
fulishness. 
23. 


The hairt o’ a wyse man keeps his mooth weel instruckit, 
An’ graiths his lips wi’ the braws o’ richt-kennins. 

Ab, 


Words that are cannie an’ couthie, 
Are like a hinnie-kaim, 

Sweet an’ gustie to the saul, 
An’ guid health to the banes. 


om 


There’s siccan a thing :as this— 
A road that a body taks, unbekent, 
Thinkin that it ettles richt eneuch ; 
But at the hinner-en’ o’t 
Are the mirk, shddry fit-pads, 
Whaur daith itsel gangs rampin aboot. 


26. 


The craikin o’ hunger wad gar onybody tak to the 
darg ; 

For the needs o’ a man’s mooth hae a fine wey o’ tellin 
him—Ye maun. 


27%. 


A glaikit craitur trokes wi’ mischieff, 
An’ his crack kinnles mony a blecze. 


28. 


A meddlesome body steers up mony a canglin: 
An’ a clishmaclaiver sinders the best o’ friens. 

29. 


A loon that’s camsteerie may man’ to come-ower his 
neibour, 
An’ weise him awa intil airts that’ll no be guid for him. 


20. 


Wha steeks his een is like to be ettlin ill: 
Wha snecks his gab may be hatchin things 0’ mischieff. 


aM. 


A grey heid’s a croon 0’ glorie, 
Whan ye see’t gaun nod-noddlin alang the weys o’ 
richteousness. 


een 


Better the man o’ the lown temper, 
Than the upsettin neibour cockit in heich authoritie ; 
An’ better the man wha rules weel his ainsel, 
Than the neibour wha taks a hale toon aneth his 
chairge. 


33. 


Ye may cast kevils gin ye like, 
But the Lord Himsel ’ll settle the oots-an’-ins 0’ the 
hale maitter, 

Verse I. 


BETTER wi’ a nirl o’ an auld bannock, 

_ Whaur there’s peace an’ quaitness, 

Than a hale hoosefu’ o’ galraivagin, 
Whaur there’s 1ll-wull. 


2. . 


Effeirin to a servitor wha daes weel, hear this o’t,— 
He'll hap ower the heid o’ a son wha daes ill; 

An’ whan the tocher comes a-dividin, 
He’ll gang shares alang wi’ the brithers. 


on 


There’s a pat for takin the orts oot o’ siller, 

An’ a scowtherin bleeze for the gowd ; 

But it’s the Lord, nane less, wha haunles the hairts o’ 
men. 


4. 


The man wha swees to ill-daein himsel, 
Is gleg to herken to ony ill crack ; 

An’ a leear '1l open his lug to onybody, 
Wha’ll waggle a tongue sic-like as his ain, 

5. 


Wha gecks at the puir, gecks at his Maker: 
Wha lauchs ower the dule o’ his neibour, 
He’ll get something to greet for himsel. 


6. 


The croon o’ auld men is the bairns o’ their bairns; 


An’ the glorie o’ bairns is their faither. 


Te 


The flummeries o’ the tongue befit-na a fule; 
An’ muckle less dae leein lips befit a prince. 


8. 


A braw praisent, to the ane that gets’t, 
Is like a glisterin jewel; 

Turn’t roun’ aboot—this side an’ that— 
It glisters an’ leams the mair. 


©: 


Wha claps his thoom on ither folks’ bits o’ mistaks, 
Gets the hansel o’ love; 

Wha hairps, an’ hairps on, anent them, 
Dings sindry the best 0’ friens. 

1x 


A cannie repruif gangs deeper intil ane wi’ guid under- 
staun’in, 
Than a hunder skelps intil a fule. 


iid. 


Wi ill jogglin at the hairt o’ him, 
A man eggs himsel to thrawartness ; 

But, anent that, he’ll hae a veesitor some day, 
Wha’ll no haunle him cannie! 


2. 


Better lat a man meet a bear, gaun rampin aboot for 
her whalps, 
Than meet a fule haiver-haiverin wi’ nae gumption. 


i 3, 


Wha daes an ill turn for a guid ane dune to him, 
May look for ill chasin himsel a’ the days o’ his life. 


14. 


Lat bickerin jist get a stert, 
An’ it’s like the blash an’ swirl o’ water, 
Whan ance a hole’s been made; 

Sae, gie ower yer argle-bargle 
Afore ye get the length o’ a rippet. 

Him that wad uphaud the wicked, 
An’ him that wad ding doon the richteous,— 
Baith o’ them the Lord abominates uncolie. 


16. 


Can ye tell me hoo it is, 
That e’en a fule wad bode an’ niffer for wisdom, 
An’ him the fule he’s kent to be? 


a7. 


A leal frien’s aye leal; 
An’ yer brither’s yer brither against the warst that may 


befa’. 
Hor 
A man wi’ nae feck o’ sense is aye makin ramstam 
offers, 
An’ roarin, afore a’body, that he’ll come- guid for 
onybody. 


19. 


Wha’s keen on canglin, maun be keen on wrang-daein: 
Wha cocks himsel ower heich, 711 come doon wi’ a waur 
clash. 

20. 


The body that’s meddlin an’ forritsome ‘ll ne’er come 
to ony guid: 

An’ the craitur wi’ an ill tongue maks mony sair pliskies 
for himsel. 


21. 


Wha gets a fulish laddie, gets a hantle o’ grief wi’ 
him ; 

An’ the faither 0’ a thochtless callan ne’er kens a 
faither’s blythesomeness. 


22. 


A cantie hairt’s the best 0’ medicine ; 
But a dowie ane—ch! it’s hike pushion that bites to the 
bane. 


232. 


A man wha has nae conscience, cairries a bit bribe in 
his fecket-pooch 
For weisin straucht jidgment awa frae the straucht. 


24. 


The man o’ mense has his een in his heid, 
An’ he kens wisdom, see’t whaur he likes; 
But the een o’ the fule gang stravaigin, hereawa- 
thereawa, 
An’ to nae guid ettlin, oot-ower a’ the yirth. 

A thochtless laddie is a waesome trauchle to his faither, 
An’ mony a Sair, sair hairt to his mither. 


20. 


It’s an uncolie like thing to wrang a man for daein 
richt: 

An’ it’s nae a wheet better to daud doon sic- -like as 
uphaud what’s guid. 


27. 


He’s a man o’ muckle sense, 

Wha keeps his crack raither jimp than jawin: 
An’ as muckle can be said for him, 

Wha cairries a -lown temper. 


28. 


A fule, nae less, gin he only wad haud his tongue, 
Wad get credit for haein some gumption: 

Gin he only kent hoo to keep his gab steekit, 
He micht e’en pass for a man wi’ a pickle sense. 

Verse I. 


THE man that’ll hae naething to dae wi’ his neibours, 
Maun be eftir some sleekie ploy o’ his ain; 

An’ it’ll be mair than a seeven days’ wonner, 
Gin he’s been thrang seekin wisdom! 


2 


A fule has nae brue o’ guid understaun’in ; 
An’, ’deed, that’s hoo he lats ye ken that he’s a fule. 


= 


ae 


Whan the wicked are alloo’t to tak the grup, 
Things gang clean scunnersome ; 

An’, ayont the scunner, there’s something waur— 
There’s black disgrace. 


4. 


The cracks o’ some folk may aften be deep an’ drumlie ; 

But, atweel! this can aye be said for the oot-gauns 0’ 
wisdom— 

They’re sweet an’ clear like a bit wimplin burn, 

It’s a sair time whan the wicked hae respeck pey’t 
them: 

Ay! whan they that hae been daein richt 

Are dang aboot as gin they had dune wrang. 


o 
The gibble-gabble o’ a fule is the cause 0’ mony a 
collieshangie ; 
An’ gin he got what he deserves, he wad get a gey het 
skelpin. 
7 
The bletherin o’ a fule ‘Hl bring him to his hunkers 
belyve ; 


An’ his ain clish-clash ‘ll lay girns for his ain saul. 


8. 


The clitter-clatters 0’ a clishmaclaiver are unco gustie 
till him, 

An’ he guzzles ower them himsel as gin they were a 
haggis. 


.Qg. 


The man wha daidles ower his wark, 
Is a brither to him wha dings a’ things sindry. 

The name o’ the Lord is a castle in itsel: 
The richteous rin intil’t, an’ ken weel what a lown bield 
they hae. 


tt 


The castle o’ thesrich man isihis géar: 
An’ the body thinks that he’s dykit-roun’ frae a’ hairm. 


iz. 


Eftir vauntie pride, a man’ll get a sair whummle 
ower ; 

But eftir cannie lown-hairtitness, he’ll be heized to 
muckle respeck. 


iB. 


Wha gies a ramstam answer, 
Afore he weel kens what he’s speakin aboot, 
Shames himsel by his want o’ gumption. 


14. 


A man wl’ a spunkie speerit can staun a gey trauchlin; 
But wha can be bauldsome wi’ a sair hairt. 


15. 


A man o’ mense lairns the mair the aulder he growes; 
An’ the man that’s wyse is aye the-langer-the-keener 
on gettin richt-kennins. 


Ne 

16. 


A man wi’ a kindly haun maks room for himsel; 
‘Deed, ay! room amang the best o’ them. 


ie 


Wha tells his plea first, wad gar onybody believe that 
he’s richt oot-through ; 

But his neibour comes on ahint him, an’ pykes sindry 
a’ he spak. 


18. 


Cast kevils for’t, an’ canglin ‘Il quat, 
An’ dortie men ‘ll gang hame their ain gate in quait- 
ness. 


io: 


A brither that’s been offendit is waur to get at than a 
toon gairdit by sodgers: 

Sic rippets are as dour to haunle as the airn-slots 0’ a 
castle. 


20. 


Afore a’s dune, a man may hae to swallow an unco 
bellyfu’, on account o’ what he has said himsel: 

Or, on the contrar, he may hae a graun’ supper o’ 
satisfaction. 

Baith daith an’ life are in the poo’er o’ the tongue; 
An’ sic-like as keep it waggle-wageglin 
Maun tak the ootcome—aither wey o’t. 


22. 


Wha gets a guid wife gets a graun’ tocher: 
"Deed, she’s a hansel frae the Lord Himsel. 


24. 


The puir hae to speir—an’ speak lown: 
The rich can answer as they hke—an’ roar. 


24. 


Gin ye hae ower mony friens, ye may be nocht the better 
o’ the creelfu’ o’ them; 
But ae guid ane ‘ll stick closer than a brither. 

Verse I. 


BETTER be a puir man gangin the gate o’ guid, 
Than tak the airts o’ loopie leevin, an’ be a fule. 


An’ mair than that: — 

Dinna think it can be guid for ye, 

Gif ye mislippen richt-kennins ; 

An’ dinna be brattlin at a’ things wi a breinge, 
Or ye’re shair to brattle wrang. 


3: 


It’s a man’s ain fulishness that cowps him aff -his feet, 
Yet he wad try to lay the wyte o’t on the Lord. 


2. 


Routh o’ siller brings routh o’ friens; 
But the puir are sair scrimpit o’ baith. 


7 

5. 


A fause witness ‘ll no get aff scaithless: 
An’ a leear ‘ll be nabbit some day. 


6. 


Mony a ane ’ll seek the help o’ him that’s open-hairtit: 
An’ ilka ane wad be the frien o’ him that’s open-haundit. 


Tes 
E’en the brithers o’ a puir man dinna hke him; 
An’ it’s a kennin waur wi’ his friens, 
For they jink him an’ leave him to himsel ; 


He can hoy eftir them gin he likes, 
But, na, na!—they’ve leggit awa. 


8. 


Wha sairches for wisdom till he fin’s, lo’es his ain saul: 
Wha keeps’t, eftir gettin’t, gethers the maist guid o’ ony. 


SB 


A fause witness ’ll no get aff scart-free: 
An’ a leear ll be soopit aff the yirth. 


IO. 


Fules an’ finerie are NO weel match't: 
An’ a servitor, wi’ the upper-haun 0’ princes, is waur. 

Os 


A man’s discreetness—gin he hae ony—’ll ettle him to 
keep a lown temper ; 

An’ he’ll tak a pride in ower-lookin the bits o’ mistaks 
o’ ither folk. 


LZ. 


The anger o’ the king 1s like the rampagin o’ a lion; 
But his guid-wull is sic-like as the saft, seepin dew on 
drouthie gress. 


ie 


A fulish laddie is the hairt-brak o’ his faither: 
An’ the fasherie 0’ a fykie wife is like a dreep-dreepin 
o’ water wi’ nae end till’t. 


14. 


Hooses an’ gear are haundit doon frae faither to son; 
But a douce, eident wife is as guid’s a tocher frae the 
Lord Himsel. 


15. 


Shauchlin laziness swykes a man to anither sleep ; 
An’ he'll daidle an’ driddle awa the same wey 0’t, 
Till he’s nocht left to stap in the howe o’ his stamack. 


nen rg ee 

Oy 


Wha keeps the commauns, keeps his ain saul: 
Wha doesna care a bodle what airt he taks, 
Pits himsel far yont intil the grups o’ daith. 


ie 


Wha taks peety upon the puir, len’s to the Lord, 
An’ Himsel ll gie a bonnie hansel for the daein o’t. 


16. 


There’s graun’ houp for that laddie o’ yours, 
Gin ye’ll correck the callan weel: 

Better hae him greetin, 
Than hae him glaikit. 


19. 


Lat yon man o’ the sneistie temper 

Dree the ootcome o’ his ill tongue himsel ; 
For, gif ye redd him o’ ae pliskie the day, 

He’ll be bummlin intil anither by the morn. 


20. 


Tak tent to cannie coonsel, 

An’ to guid advisins as weel, 
Whane’er ye get a glisk o’ them; 
An’ certes! as ye growe the aulder, 
Ye'll aye growe the wyser. | 





a 

CHAPTER XIX, 





2. 


A man may set up a hantle o’ fine ettlins o’ his ain; 
But it’s the ettlins o’ the Lord that’ll staun steively at 


the end o’t a’. 
ODF 


The better a man’s hairt, 
The better is his kindliness: 
An’ be a man e’er sae puir, 
He’s muckle better than a leear. 


28 


‘The fear o’ the Lord airts to life, braw life: 
Wha has it for himsel, kens hoo weel it satisfees ; 
~ An’ nae ill ava 711 come in-ower to fash him. 


24. 


A lazy loon may maun this o’t— 
To rax his haun to the bread-plate ; 

But, hech me! it’ll be gey sair wark for the lout 
Gettin’t up the heicht o’ his mooth. 


ZS 


Lat the man wha gecks at guid 
Get the clour he weel deserves, 
An’ the feckless, wha see'’t, 
Wull be a hantle the better for’t: 
An’, fornent that, lat the man o’ mense 
Get a bit repruif whan /e’s needin'’t, 
An’ he'll be rale prood aboot it, 
That he’s muckle the better o’t himsel, 

26. 


Wha pits to wastrie what belangs to his faither, 

Wha pits his mither oot o’ hoose an’ hauden, 

Is a callan that splairges an ugsome slaiger on his ain 
name. 


27. 


Gif e’er ye think, my laddie, 
To quat herkenin to guid advisins, 
Then there's jist ae@-end @ t— 
Ye'll gang far agley frae a’ richt-kennins. 


28. 


A thrawart witness warples richt jidgment: 
An’ the wicked are aye gaipin to swallow wrang. 


29. 


Jidgments are for sic-like as lauch at what’s guid: 
An’ skelps are for the backs o’ fules. 

CEASanraAn AX. 


Verse 1. 


WINE’S a cheaterle sorner, 
Strang drink’s an impident squabbler, 
An’ onybody that gangs wrang wi’ them is a big gowk. 


2 


The rampagin o’ a king 1s like the rowtin o’ a lion: 
Wha eggs him to a tirrivee had best tak care o’ his ain 
heid. 


oe 


It’s nae sma’ credit to a man to keep himsel oot o’ 
bickerins ; 
But ilka fule ‘ll be breistlin intil them, ramstam. 


4. 


The lazy loon ‘ll no stert the plooghin, 

On pretence that the frost’s no oot the grun’ yet; 
An’ sae, whan the hairst-time comes roun’, 

He'll hae nae hairst, an’ maun gang beggin. 

me 


Guid advice is like deep water— 
It’s ocht but easy gettin to the bottom o’t; 
But a man o’ sense ’I1 fin’ a wey, I’se wad, 
For pykin’t oot o’ onybody that can gie’t. 


6. 


The feck o’ folk mak a big fraca aboot their ain kind- 
ness ; 

But whaur’s the man that’s steive an’ leal whether he’s 
kent or no? 


Te 
A guid man hauds on siccarhe in the gate o’ guidness, 
An’ his bairns eftir him hae the blessin o’ bein’ bairns 
o’ the like o’ him. 
8. 


A king wha jidges as ony king ocht to dae, 
Should fleg an’ fley the wrang oot o’ his sicht. 


9. 


Wha can daur to say this o’t?— 
““ My hairt’s soopit oot, an’ clean, 
Aw I hinna ae fleck o’ wrang.” 


IQ. 


Fause wechts, an’ cheaterie bauks, 
Baith o’ them the Lord abominates a’thegither. 


——$$ —— rr re 

ri. 


A bairn, nae less, may be kent by what he daes— 
Whether it’s dune oot o’ a guid hairt, or in a richt wey. 


[EAE 


The lug for hearin, an’ the een for seein, 
Baith o’ them are the wark o’ the Lord Himsel. 


be 


Dinna be ower ta’en up wi’ that bed o’ yours, 
Or ye’re shair to come to poortith: 

Be gettin up wi’ the screigh o’ licht, 
An’ ye’se ne’er be scrimp o’ bread. 


1 4. 


‘““ Wheetie-whautie, man! It’s naething ava,’ 
Quo’ the fause buyer; 

But, eftirhins, whan he’s gane oot o’ hearin, 
He craws hoo he’s diddl’t him. 


: 5. 


Gowd in gowpens, 

An’ routh o’ rubies— 

But wha has richt-kennins 

Has a hantle better than the hale o’ them. 

lo: 


Tak awa the duds o’ the man, 

Wha wad fulishly come-guid for ony gangrel: 
An’ haud tichtlie the man himsel, 

Wha wad come-guid for hauf-a-dizzen o’ them. 


I. 
At the time o’t, 
A man may think that the trick o’ leein 
Tastes like a sugar-bannock ; 
But, eftirhins, 
He’ll hae to chow his ain lees 
As gin they were chuckie-stanes. 


18. 


Ilka ettlin o’ men is made siccar by cannie coonsel: 
An’ gin fechtin maun be, then gang aboot it wi’ the birr 
o’ mensefu’ discreetness. 


io: 

Wha raiks aboot as a clishmaclaiver, “l] be aften 
bletherin what he shouldna: 

Sae, haud weel yont yersel oot the gate o’ the man wha’s 
aye gaipin at the gabble. 


20. 


Whae’er bans his faither or his mither, 
Wull be left in the mirk, mirk nicht 
Wr his cruisie clean blawn oot. 

CHAPTER XX. 





Fi (og 


A muckle tocher may be gotten a grup o’ unco blythely 
at thesfreio t : 


But naething o’ guid may come oot o’t at the hinner-en’. 


aan 


Dinna be sayin,— 

“Pil pey the man back for his ill-daein to me.” 
Jist taigle awee, an’ lippen the Lord Himscel— 

He’ll see that ye’re richtit. 


23. 
The Lord abominates a’thegither wechts that are no 
what they ocht to be; ‘ 


An’ the bauks that are cheaterie ’ll jist no dae ava. 


8. 


The gates o’ a man’s gangins are in the Lord’s ain 
hauns ; 

Hoo, then, can onybody faddom ilka thing o’ the wey 
he’s airtit? 


255. 
That carl has girn’t himsel sair, 
Wha cries oot ower sune, 

“0 aiy,uis a’ reeht ;” 
An’ eftir the promise he’s gi’en, 
Begins to speir intil the maitter, 
Maybe to fin’ that it’s a’ wrang. 

26. 


The king that’s wyse ‘ll wale oot the wicked, 
An’ gie them a ticht dichtin through the threshin-mill. 


27. 


The speerit in-by a man is the Lord’s ain lamp, 
An’ the licht o’t ‘Il sairch him oot till the benmaist 
neuk. - 


28. 


Mercy an’ truth hap the king in the best bield o’ ony: 
Mercy is the uphauden o’ his throne. 


29. 


The brag o’ young chiels is ower their stren’th: 
An’ the bonnieness o’ the auld is their grey pow. 


30. 


Bits o’ scuds, wi’ some stang in them, correck mony a 
wrang: 
They gang a hantle deeper than the het skin. 

CRRA PTirER 2CXx1. 


Verse I. 


THE hairt o’ the king is in the Lord’s ain hauns: 
Like the runnle o’ the bits o’ burns, 
He airts’t whaur He thinks richt. 


2: 


Ilka man thinks his ain wey the richt ane; 
But the Lord Himsel kens whether he’s richt or no, 
By weeghin what’s at the hairt o’ him. 


Be 


To be even-doon an’ even-haundit, 
Is mair to the Lord’s likins 
Than ony kind o’ offerin ye could mak. 


A vauntie look, 

An’ a prood hairt— 

That’s a’ the licht that the wicked hae, 
An’, certes! it’s ocht but a guid ane. 

5. 


The thochts o’ the eident mak what they hae intil mair ; 
But sic-like as brattle on, thinkin nane, mak what they 
hae intil naething. 


6. 


Gear that’s gotten by jookrie-pawkrie, 
Is like reek blawn hereawa-thereawa: 
Wha hunt for’t are huntin themsels to daith. 


Ts 


The wicked, by their ongauns, soop themsels clean awa, 
Because they dinna care a whussle whether a thing’s 
richt or wrang. 


8. 


It’s an unco crookit gate that’s ta’en by the man wha 
ettles ill; 
But the man wha ettles guid, hauds on deid-straucht. 


Oe 
Better tak an airin’on the riggin o’ the hoose, 
Than be inside o’t, roomie tho’ it be, wi’ a fykie, flytin 
wumman. 


10. 


The wicked are aye hankerin eftir ill-daein, 
An’ they hae nae brue o’ the guid neibour next door, 
Nae comins-an’-gauns wi’ him ava. 

det. 


To the body that gecks at guid, gie a ticht paikin, 
An’ the feckless "Il lairn sense by’t; 

To the man o’ mense, gie richt advisins, 
An’ he’ll aye lairn the mair. 


Le 


The richteous man has his ain thochts anent the 
wicked— 

They’ll be bedunner’t at the hinner-en’ wi’ a dreidfu’ 
discomfishment. 


12y 


Wha steeks his lugs against the complents o’ the putr, 
May get nane to tak peety on him, 
Whan, some day, he’s yirrin an’ yaumerin himsel. 


14. 


A bit hansel, slippit intil a body’s haun, may quaiten - 
doon a temper, wonnerfu ’ ; 

An’ some sma’ praisent, jist frae yer fecket-pooch, may 
haud aff a bleeze o’ anger. 


Tce 


The richteous are rale blythe daein what’s richt; 
But the wicked think it’s a desperate trauchle whan 
they try’t. 


ae es 

16. 


The man wha wauners awa frae the wey o’ guid under- 
staun’in, 
Taks the gate that gangs straucht yont to the kirkyaird. 


on 


Whae’er taks to gallivantin eftir pleesur, ‘ll pook himsel 
puir: 

Whae’er taks to drinkin an’ galraivagin, ’Il bring himsel 
doon to a claut o’ cauld parritch. 


138. 


The wicked, withoot ettlin ony sic thing, may uphaud 
the richteous, 
An’ ill-doers, unbekent, may be stoops o’ the upricht. 


19. 


Better hae yer dwallin on a bare, birslet knowe-heid, 
Than in-ower wi’ ony fykie an’ yaffin wumman. 


20. 


There’s braw gear an’ scentit finerie in-by the haudens 
o’ the wyse; 

But lat ony fule get in amang’t, an’ he’]] mak a wacsome 
guddle o’t in a jiffie. 

ai. 


Wha hauds on in the wey o’ weel-daein an’ kindliness, 
Fin’s life itsel, richteousness, an’ muckle respeck. 


22. 


A wyse man speels ower the tap o’ a toon-fu’ o’ knabbs, 
An’ gies their upsettin silly consait an unco ding ower. 


a 


a. 


Wha steeks his mooth an’ hauds his tongue, 
Redds himsel frae mony a sair pliskie. 


2A 


The prood an’ vauntie man— 

His richt name 1s Gecker at a’ that’s guid— 
He’s aye bizzin hereawa-thereawa 

In the impident tantrums o’ his pride. 


ar. 


The naitur’ o’ the lazy loon lounders the life oot 0’ 
himsel, 
For he’ll no dae a haun’s-turn that he can lat alane. 


20. 


Some folk are aye glaumin in their greed frac mornin 
till nicht ; 
But the richt-hairtit gie awa wi’ an open loof. 
8 


~ a 

27. 


The offerin o’ the wicked is naething less than scunner- 
some in itsel; 

An’ it’s a hantle waur, whan it’s gi’en to hap his 
wickedness oot o’ sicht. 


26. 


A witness that’s fause ‘ll be dang clean dwable, afore 
a’s dune; 

But the ane that tells what he kens, ’ll say his say, nane 
daurin him. 


20% 


An ill-daein body hauds on, doursome, by his ain gate ; 
But the upricht ettles his gangins frae his hairt. 


30. 


There’s nae sic a thing e’er kent, 
As wisdom, or understaun’in, or coonsel, 
That can haud oot against the Lord. 


a1. 


lor the day o’ battle there’s an unco graithin o’ horses, 
But the victory o’t comes frae the Lord Himsel. 

Verse I. 


A GUID name is a hantle better than muckle humplocks 
oO’ gear; 
An’ couthie guid-wull is far afore siller an’ gowd. 


Ze 


The rich an’ the puir maun aften forgether: 
Baith o’ them cam frae the Lord’s ain haun. 


3. 


A man o’ sense looks aheid a blink, 
An’ gairds himsel against mischance ; 
But a gowk gangs on wi’ his een steckit, 
An’ suffers weel for’t. 


4. 


The hansel o’ lown-hairtitness an’ the fear o’ the Lord 
Is guid gear, muckle respeck, an’ life itsel. 


5- 
Brammiles an’ girns ‘ll fankle the feet o’ wrang-doers: 


Wha wad gaird his ain saul, maun haud far oot-ower 
frae ony o’ them. 

6. 


Airt a bairn’s bairnheid in the richt gate, 
An’ he’ll haud on till’t till he’s auld an’ grey-heidit. 


Fie 


The rich hae the upper-haun o’ the putr: 
An’ the man that borrows siller 711 hae to beck an’ boo 
to him he borrows’t frae. 


8. 
Whae’er saws ill-daein ’ll gether a sair hairst o’ skaith 
on himsel: 
An’ the rung he cairrit for daudin ithers ll be snappit 
in twa. 
9. 
Mony blythe-biddens ’ll come the wey o’ the man that’s 
.  kanely;; 
For he ne’er lats the puir awa withoot a bite o’ what’s 
gaun. 
10. 


Gar the man wha gecks at guid flit at ance, 
An’ bickerins ’ll skedaidle alang wi’ him: 
Ay! squabblin an’ the shame o’t ‘Ill sune quat. 


ia 


Wha hauds clean the benmaist o’ his ain hairt, 
For the couthie crack o’ his lips 
The king himsel ’ll be friens wi’ him. 

PZ. 


The skance o’ the Lord bields the man o’ richt-kennins ; 
jut He’ll cowp, heelie-goleerie, the man that speaks 
deceiverie. 


ie 


The lazy loon roars oot— 


‘“ There’s a lion gaun lowse oot-by: 
Pll be clour’t deid on the causey.” 


Ie 
The mooth o’ an ill-deedie wumman is like a deep 
sheuch: 
Wha doesna bide in-by the lkins o’ the Lord ‘Il fa’ 
intil’t. 


se 


Thochtlessness an’ bairnheid gang thegither ; 
But a bit taste o’ the tawse ‘ll pit things a’ richt. 


Ke 


Whae’er herries the puir, 
To gether gear to his ain haun; 
Or whae’er gies awa 
To sic-like as hae hantle already, 
Maks a gey pookit hinner-en’ for himsel. 

The worth o’ the words o’ the wyse. 


Verses 17-21. 


Tak tent! An’ be hearin the words o’ the wyse, 

An’ ettle yer hairt to a’ the richt-kennins I’m tellin; 
For this ‘ll be ane o’ the brawest o’ pleesurs ye’ll ken, 
Gin ye’se haud by them, siccar an’ leal, 

An’ set up, on yer lips, the hale o’ them a’. 


That yer tryst may be wi’ the Lord, 
This very day I’ve been airtin ye ben to their saicret: 
Ay! I’ve been tellin yersel. 


Can ye say, that I hinna made plain to yer sicht 
The graun’est 0’ a’, the heichest 0’ a’, 
Anent things o’ guid coonsel an’ knowledge? 


That jist yer ainsel may tak thocht o’t, 

Hoo shair are the words o’ the truth; 

That ilk ane o’ the same ye may cairry awa 
An’ ower again tell’t to onybody that speirs. 


22-23. 


Dinna herry the puir, because he’s puir, 

Nor ban the forfeuchan an’ feckless ; 

For the Lord Himsel ’11 be takin their pairt, 
An’ wae He’ll bring doon on the croon o’ a’, 
Wha bring dule an’ wae on them. 

24-25. 


Mak nocht o’ frien’ship wi’ a man wha’s short in the 
temper, 
An’ keep yont oot the gate o’ the crabbit; 
For, aiblins, ye micht lairn to be like him, 
An’ get a girn befankl’t aboot yer ain saul. 


26-27. 


Dinna troke wi’ sic-like as mak ramstam Offers, 

Or far ower glegly come-guid for ither folks’ debts: 
At the end o’t, gin ye canna pey up, 

What’ll ye say, gif they pook ye an’ rook ye, 

An’ leave-na a bed to lhe doon on? 


28. 


Meddle nane wi’ the auld laun-merks, 
That yer faithers afore ye set up. 


29. 


Ye see yon man wha’s sae eident at his wark? 

Weel, that’s the same wha’ll speel amang the best 0’ 
them, 

An’ leave a’ the orra-folk glowerin at the brae-fit. 

A denner wi’ a “ Dinna ” anent tt. 


Verses 1-3. 


Gin ye should gang in-ower to yer denner 

Wi’ ane o’ the knabbs aboot the place, 

Dinna forget whas company ye’re in; 

An’ raither pit a nick in that thrapple o’ yours 
Gif ye’re ane o’ the kind o’ clamjamphry, 

Wha mak a racket wi’ their stamacks ; 

Dinna stech yersel wi’ the falderals o’ his buird, 
For, tak ye my word on this 0’t, 

Ye’ll fin’ a wheen o’ the dishes 

Nocht less than unchancy slysters. 


The trauchle eftir siller. 


Verses 4-5. 


Dinna trauehle “lhe lite o' ye 
Fecht-fechtin to get siller: 
Quat the fulish thocht o’t, 
That ye can fen’, an’ can aye fen’ weel for yerscel: 
Wad ye thirl yer very hairt, man, 

To what, eftir a’, canna be lippen’t? 

For the brawest gear ye can gether thegither 
May sune flee awa, 

Flicherin oot 0’ yer sicht 

Like an eagle speelin the lift. 

Whaur there’s greed there’s a grudge. 


Verses 6-8. 


Ne’er tak a bite frae the man.whas een glint wi’ greed ; 

Ne’er hae a hanker for the falderals spread on his 
buird ; 

For he’ll aye be at the thocht o’ what it costs him: — 

That’s the kind o’ man the body is. 

‘“ Noo,” he'll be sayin, “ help yersel, 

Help yersel to onything ;” 

But he doesna ettle a hait o’t. 

It’s eneuch by itsel to turn the stamack o’ ye 

Ower the pickle that ye’ve swallow’t, 

An’ mak ye tak a soor, cauld grue 

At his fair, fause crack. 


Q- 
Dinna be crackin in the company o’ a fule, 


For the body ‘ll geck an’ lauch at ony sense ye may 
speak. 


The Faither o’ the faitherless. 


Verses 10-IT. 


Meddle nane wi’ the auld laun-merks: 

Set nae ill-ettl’t fit on the yaird o’ the faitherless ; 
For they hae Ane, wha’ll keep tryst for them wi’ micht, 
An’ He'll staun up for them till yer face. 


r2. 


Ettle yer hairt to the gettin o’ guid advisins, 
An’ len’ yer lugs glegly to the words o’ richt-kennins. 


tt en = SE = a 

DE EEEEEEEEEEEEEEEEIEEeEememae! 


For the laddie’s sake. 


Verses 13-14. 


Dinna withhaud the antrin correckin 
That ye ocht to gie to yer laddie, 

Because ye’ll be nane like killin him 
W1’ ony skelps o’ the tawse. 


Na, na! An’ tak thocht o’ this: 
That a bit scud, noos-an’-thans, 
May e’en kep him back frae the gate 
That sklents doon to the grave. 


15-16. 


My laddie, gin ye lairn to be wyse, 

Ye’se mak me rale prood o’ ye,—my ainsel: 
"Deed, my hairt ‘ll be muckle uplift, 

Whan I ken ye haud on by the richt. 


The wrang fash an’ the richt fear. 


Verses 17-18. 


Dinna fash yersel wi’ ony jailousie 
Anent sic-like as dae ill; 
But, frae mornin till nicht, 
Leeve in the fear o’ the Lord; 
For certes! there’s a shair hansel for that, 
An’ the houp o’ yer hairt 1] ne’er be sneddit awa. 


THE PROVERBS. 126 


a — 


CHAPTER XXII. 


cece 


Haudin by the richt means haudin aff the rags. 


Verses 19-21. 


Tak tent, my laddie, an’ hae sense, 

An’ kep yersel cannilie intil richt airts: 

Collogue nane wi’ the dram-drinkers, 

Or wi’ sic-like as hae an unco racket wi’ their stamacks ; 
lor the drucken an’ the gutsy ‘ll be brocht to poortith, 
An’ thowlessness ‘Il cleed ony man in raggit duds. 


22. 


Herken weel to yer faither, because he’s yer faither, 
An’ dinna lichtlie yer mither whan she’s auld an’ grey- 
heidit. 


22. 

For the truth pey onything, 

Niffer’t for naething— 

Sae as ye get a close grup for yersel 

OQ’ wisdom, an’ soun’ coonsel, an’ guid understaun’in. 


For yer faither an’ yer mither’s sake. 


Verses 24-25. 


The faither o’ a guid laddie 
Wull be unco cantie ower him; 

An’ gin the callan has got gumption as weel, 
He'll be rale prood o’ him. 

CHAPTER AXITI. 


Lat yer ain faither an’ mither 
Be fu’ cantie ower yersel; 
Ay! Yer mither, man!— 
Lat her be prood o’ her laddie. 


26-28. 


My laddie, gie yer hairt to mysel, 

An’ lat yer cen tak delicht in the airtins I’m tellin; 
For an ul-deedie wumman’s a sorrowfu’ ditch, 

I tell ye, she’s jist like a sheuch ; 

Man, she slinks an’ jooks like a reiver ; 

She’s rinkit a’ roun’ wi’ nocht but decciveric. 


The waesome wark o’ the dram. 


Verses 29-35. 


Wha has wae? 

Wha has dule? 

Wha has bickerins? 

Wha has yaumerins? 

Wha has clours an’ cuts whaur nane need be? 
Wha has the redness o’ een? 


Jist thae wha taigle ower the pint-stoup, 
An’ come again for anither dram o’ this an’ that. 


I’se tell ye this: — 
Tak yer een aff the wine whan it’s red, 
Whan it’s lowin red in the gless, 
i’ ye’d fain fling’t doon yer thrapple at a gulp. 


ie! —— 

Afore a’s dune, it’ll pushion-bite ye like a serpent, 
An’ stang ye like an ether. 


Wa yer blear't cen ye ll be seein, 

As ye wat, a’ the dreidfu’ uncos, 

An’ wi’ yer donnart mind ye’ll be thinkin 

That ye’re gaun through a’ the uncannie ferlies ; 
Aiblins dreamin that ye’re trow-row-rowin 

In the howe o’ the waves o’ the sea, 

Or e’en cockit up on the tap o’ a mast. 


|An’ a’ the time, in yer drucken wammle, 
Ye’ll be bletherin to yersel, an’ sayin—] 


‘* Somebody has dang me doon, 
An I kent-na I was sair ; | 
Somebody has been daudin me wi’ a stick, 
An’ I wasna awaur o’t; 
! wonner whan Pll wauken, 
An’ I’se gang straucht back to the drink.” 

CHAPTER 3e0)7. 


Ettlin mischief. 


Verses 1-2. 


DINNA fash yersel wi’ jailousie ower sic-like as dae 
mi’: 
Ne’er hanker ava for the company o’ ony o’ them: 
For they’re aye gleg eftir herryin somebody, 
An’, withoot devauld, their crack’s anent mischieff. 


The hoose o’ Wisdom: weel-biggit an’ braw. 


Verses 3-4. 


By wisdom the hauden o’ life is weel-biggit ; 

By guid understaun’in the foonds o’t are siccarlie laid ; 

By richt-kennins the chaumers o’t are bienly plenish’t 
oot-ower 

Wi a’ the uncos an’ wi’ a’ the braws it can haud. 

CHAPTER AXATV. 





The pith o’ sense. 


Verses 5-6. 


A man 0’ sense is a man oO’ stren’th; 

‘Deed, the pith o’ a man o’ richt-kennins is aye growin 
mair: 

For, gangin by gumption, ye’ll fecht alang brawhie; 

An’ whaur there’s routh o’ cannie coonsellors there’s 
a wey through. 


7 


Wisdom is ower heich-up for a fule: 
He daurna unsteek his mooth amang the lave. 


8. 


Wha lays his plans for ill-daein, 
Needna wonner gin he gethers an ill name. 


g. 


Whan fules think ava, they think o’ wrang ; 

An’ whae’er gecks an’ lauchs at ocht that’s richt, 

Deserves naething frae his neibours but the cauld 
shouther. 


ke: 


Gin ye lat yer hairt tak a sair dwaum, 
Whan things are gangin a kennin contrairy, 
Man, there canna be muckle smeddum aboot ye. 

CHAPTER XXIV. 


a 


Oorsel, oor neibour, an’ Him abune a’. 


Verses 11-12. 


To the best 0’ yer poorer, 

Redd yer neibours frae skaith; 
Haud them back, a’ ye can, 

Frae the gruppins o’ daith: 
An’ gin ye should say,— 

“We kent naething aboot it; ” 
Wull-na He tak a thocht o’t, 

Wha sairches men’s hairts? 
Doesna He ken aboot it, 

Wha keeps yer ain saul? 
Winna He dail Himsel 
Wi’ ilk ane on the yirth 
By the warks they hae dune? 


Tak a taste o’ baith o’ them. 


Verses 13-14. 


My laddie, tak a pickle hinnie; 
Ye'll fin’ that it’s guid— 
Straucht frae the hinnie-kaim, 

An’ ye’ll like it fu’ weel. 


An’ by sic-like a token as that 
Tak a taste o’ wisdom itsel: 
As sune’s ye hae pree’t it, 
Ye’ll ken that ye’ve got a braw hansel, 
An’, eftirhins, I’se warrant, that naething ava 
Wull sned aff the houp o’ yer hairt. 

CHAPTER XXIV. 





Wha can, an’ wha canna fin’ their feet eftir a tummle. 


Verses 15-16. 


Dinna be slinkin aboot, O ill-daein man, 
Wi ill in yer hairt ’gainst the guid; 
ttle nane o’ yer wrangsome reivin 
On his hauden o’ quaitness an’ peace: 


For the man wha’s upricht in harrt, 
May stoiter an’ tummle, 
Ay! seeven times ower, 
An’ aye fin’ his feet eftir a’; 

But as for the wicked, 
Whan tribble comes on, 
They’re cowpit clean ower, 
An’ canna get up ava. 


Crawin ower croose. 


Verses 17-18. 


Dinna be uncolie uplift, 
Whan yer fae’s dang doon: 
An’, whan he’s tirl’t tapsalteerie, 
Dinna be crawin ocht croose; 
For, aiblins, the Lord Himsel micht see’t, 
An’ be nane pleased wi’ yer ongauns; 
An’ He micht haud-aff the skaith frae him. 


y 

CHAPTER XXIV. 





19-20. 


Dinna gie yersel ony fash anent wrang-doers, 

An’ dinna be jailous ower the gettins o’ the wicked ; 
For the ootcome ‘Il be an unco clour to them, 

An’ the caunle o’ the wicked ’ll be blawn oot. 


21-22. 


My laddie, haud on in the fear o’ the Lord, an’ that o’ 
the king ; 
Mell nane wi’ sic-like as are aye on the swither: 
For I trow that their dule ‘ll come up in a gliff; 
An’ wha kens o’ the skaith that’ll scowther them yet! 

CHAPTER SOP. 


ee 


Verse: 23. 


YE HAE AFORE YE. A WHEEN MAIR 


WYSE-SAYINS. 

CHAPTER XXIV. 


Respeck o’ persons. 


Verses 23-25. 


To respeck ane afore anither in jidgment is an unco 
wrang: 

Whae’er says to the wicked, ‘‘ Ye’re wicked nane,” 

Ither folks ‘Il wyte him, an’ the lave ‘ll ban him sair; 

But sic-like as repruive ill-doers ‘ll be blythe in them- 
sels, 

An’ the blessin on their heids ‘ll no be a sma’ ane. 


26. 


It’s as guid’s a kiss, 
Whan a body gies ye a blythe answer. 


a7 
Get the oot-by wark forrit, 
An’ hae a’thing richt ootower the fields; 
An’, eftirhins, ye can gang on wi’ the biggin o’ hooses. 


Dinna. 


Verses 28-29. 


Dinna be a witness against yer neibour, 

Whan weel ye ken ye’ve nae occasion for’t; 
Dinna be makin ony deceiverie 

Through what crack ye hae aboot him; 
Dinna be sayin—“ ’ll pey him oot 

For what he’s dune to me; 

Pll gie him tit for tat, 

Noo that I’ve the chance o’t.” 

CHAPTER XXIV. 


— ee 


The yaird o’ the feckless. 


Verses 30-34. 


I gaed ower by the fields o’ the lazy loon, 
An’ ayont by the yaird o’ the feckless: 


Man, the hale o’t was fankl’t wi’ brammles ; 

The breidth o’t was smoored wi’ nettles ; ; 

An’ the dry-stane dyke was a’ cuisten hereawa-there- 
awa. 


Sic-like was the sicht that I saw, 
An’, I’se wad, I had my ain thochts. 


Mair than ance I took a swatch o’t, 
An’ ye’ll hae an inklin o’ what it tell’t me aboot the 
tenant-body : — 


“A wee thing mair o’ sleep, 
Jist anither blink, man; 
Lat my shanks alane 

For an ’oor or twa.” 


That’s the gate that poortith ‘11 pyke him lke a reiver, 
An’ sned aff a’ his belangins, 
As gin they were whang’t awa wi’ a whittle. 

CHAPTER XXV. 


Verse 1. 


SOME MAIR O’ THE WYSE-SAYINS 0’ 
SOLOMON, 


GETHER’T AN’ SCRIVEN BY THE MEN 0’ 
HEZEKIAH, KING O’ JUDAH. 





136 THE PROVE BGs. 


———— re 


CHAPTER XXV. 


Anent kings an’ sic-like. 


Verses 2-7. 


It’s the glorie o’ God 

To hae mony a thing that nae man can ken; 
But it’s the glorie o’ kings 

To be sairchin intil a’thing they can. 


 ———————— 


The heavens for their heicht, 

An’ the yirth for its deepth, 

An’ the hairt o’ kings— 

Nane o’ them a’ can be seekit oot. 


Tak awa the orts frae the siller, 
An’ there ye are—wi’ what’ll be dinkit intil a braw 
caup: 
Tak awa the wicked oot o’ the gate o’ the king, 
An’ his kingryck ‘11 be siccarlie set up in richteous- 
ness. 


es 


Dinna be pitten yersel ower far forrit fornent the king, 

An’ staun’in, maybe, whaur bigger knabbs than yersel 
should be; 

For it’ll be a hantle better to be, tauld, “Come ap 
heicher, man,’ 

Than to be sent awa doon laigher, 

An’ a’ this wi’ the prince himsel seein the hale o't. 

CHAPTER XXV. 


8. 


Dinna stert a ramstam bickerin wi’ onybody, 

For, aiblins, ye may no ken hoo to get through wi't, 

An’ yer neibour micht man’ to get the upper-haun, an’ 
discomfish ye. 


9-10. 


Crack ower ony maitter wi’ yer neibour himsel ; 
Gie an inklin to nane o’ the saicret atween ye; 
In case, gin he hears o’t, he wytes ye fu’ sair, 
An’ ye canna get quat o’ the shame o’t ava. 


Il. 


A bit word, in the by-gaun, 
Baith couthie an’ pat, 

Is like aipples 0” gowd 
In creels o” siller. 


Weis 


Like gowden rings at the lugs, 

An’ like buskin o’ gowden finerie aboot the breist, 
Sae is the man that gies wyse repruif 

To him wha’s wullin to tak a tellin. 


1a. 


Like a walcome waff o’ cauld in the het time o’ hairst, 

Sae is the trusty body to the folk wha sen’ him an 
erran’, 

For he maks them a’ blythe, wha lippen till him, 

CHAPTER XXV. 


14. 


Like cluds an’ wun withoot ony doon-fa’, 
That’s the man wha’s aye braggin aboot himsel, 
But still-an’-on daein naething. 


rg: 


By cannilie bidin yer time, 

Ye’se get the big man roun’ to your wey o'’t; 
An’ by a saft, fraisie tongue in yer chafts, 

Ye may sune get a’ ye wantit. 


16. 


Hae ye got yer haun on a pickle hinnie? 
Weel, tak nae mair than’s guid for ye; 
For, aiblins, ye micht wrang yer stamack, 

An’ hae to spew'’t. 


iF. 


Dinna set yer fit ower aften inside yer neibour’s hoose, 
For, aiblins, he micht think that he could be daein wi’ 
a hantle less 0’ yer company. 


18. 
A man wha tells lees anent his neibour— 


What’ll we ca’ him? 
An aix, an’ a swurd, an’ a sherp flane, 

CHAPTER XXV. 


1Q. 


In time o’ tribble, lat’s say, 

To lippen onybody wha canna be lppen’t, 
Is like haein a sair shooglie teeth, 

Or a fit that’s jirtit at the shin-banes. 


20. 


Like ane takin aff his cosie cleedin on a cauld nicht, 
Like vinegar set in collogue wi’ nitre, 
Sae is the singin o’ a cantie sang to a sair hairt. 


The hansel o’ kindliness. 


Verses 21-22. 


Gin yer fae be stervin wi’ hunger, 
Gie him a bit bite for his stamack; 
An’ gin it’s wi’ drouth that he’s craikin, 
Then slocken him wi’ a waucht o’ caller water: 


For, by daein jist sic-like as that, 
Ye’ll kill his ill-wull wi’ yer kindness, 
An’ mind ye o’ this abune a’thing, 
Ye’se get a braw hansel frae the Lord Himsel. 


2G. 


A nor’lan wun brings shoo’erie wather ; 
An’ the clish-clash o’ ill-hairtit claiverers steers mony 
a blashin o’ temper. 

CHAPTER XXV. 





24. 


Better tak an airin on the riggin o’ the hoose, 
Than be inside o’t, roomie tho’ it be, wi’ a fykie, flytin 
wumman. 


2c 


Like a waucht o’ caller water 
To ane wi’ an unco drouth, 
Sae is guid news frae friens in far-awa pairts. 


26. 


Like a drumlie spring, 

Whaur the water has been sair fyl’t, 

Sae is a guid man wha gies-in to the wyles o’ the 
wicked. 


*7. 


It’s an unchancy thing to eat muckle hinnie; 
An’ it’s nane less for folk to be aye bounce-bouncin 
aboot themsels. 


28. 


The man wha doesna haud a ticht grup o’ his ainsel, 
Is like a toon o’ broken-doon hooses, 
Wi the big wa’s o’t mullerin awa. 

CHAPTER AXVI. 


Verse 1. 


LIKE snaw in simmer, 

An’ like plash o’ rain in the time o’ hairst, 

Sae is the unseemliness o’ the gowk 

Wha has got himsel cockit up as gif he were somebody. 


oe 


Like the sparrow flicherin hereawa-thereawa, 
Like the swallow jinkin aboot in the lift, 
Sae the ban, wi’ nae cause for’t, lichts on naebody. 


Anent the haunlin o’° fules an’ sic-like. 


Verses 3-12. 


A whup for a horse, 
A tether for a cuddy, 
An’ a big rung for the back o’ fules. 





Dinna answer a fule wi’ fulishness like his ain, 
Or, weel I wat! ye’ll maybe turn a fule yersel. 





Answer a fule wi’ fulishness like his ain, 
Or the craitur may act’wally think that he’s turn’t a 
wyse man. 

CHAPTER XAVI, 


ee ree 


Wha lippens an erran’ to a thowless coof, 
Sneds aff his ain feet, 
An’ maun e’en dree the ootcome. 





The shanks o’ the hirplin are a kennin shooglic: 
An’ the cracks o’ the fule are something scemilar. 





Think 0’ a pockfu’ o’ jewels 
’Mang a humplock o’ stanes: 
That’s like the man wha’ll gie hoose-room to a gowk. 


Like the prog o’ a thorn 
In the loof o’ a drucken man, 
Sae is a sensible story 
Whan it gets intil the maundrels o’ fules. 


Like ane shuitin flanes hereawa-thereawa, 
Hurtin onybody, 

Sae is the man wha hires gomerals, 
Or fees gangrels. 


eee ee 


Like a doug that gangs back to its spewins, 
Sae is a fule wha plays the sumph ower an’ ower again. 





Ye see yon man wi’ an unco consait o’ himsel? 
Weel, I’m tellin ye, there’s mair houp o’ a feckless loon 
than o’ him. 

Anent the lazy lout. 


Verses 13-16. 


The lazy lout is aye roarin— 
“Eh, man! there’s a lion lowse oot-by; 
There’s a lion rampin aboot the causey.” 


Like the door sweein back an’ forrit on its hinges, 


Sae the lazy loon aye gies himsel anither ower-turn on 
his bed. 


A lazy chiel may man’ this o’t— 
To rax his haun to the bread-plate; 

But, hech me! it'll be gey sair wark for the loon 
Gettin’t up the heicht o’ his mooth. 


A lazy, shauchlin body ‘ll aften brag mair aboot his 
ain daeins, 


Than wad seeven men, wha could brag wi’ guid raison 
PO ieate 


Tie 


The man wha mells, in the by-gaun, 
Wi’ bickerins that hae nae belangin to him, 
Is like ane that taks a doug by the lugs. 


a eee aie 

CHAPTER XXVI. 


oe eeeneeeet 


18-19. 


Like a man gane clean wud, 
Wha flings aboot him bleezin rungs, flanes, an’ daith, 
Sae is the man wha warks cheaterie wi’ his neibour, 
An’ says, whan a’ comes oot eftirhin, 
** Man, dae ye no see that it was nocht but daffin? ” 


20. 


Whaur the kin’lin wud’s scrimp, 
The ingle gangs oot; 

An’ whaur there’s nae clishmaclaiver, 
Bickerins are putten an en’ till. 


2k 


Like mair coal on het shunners, 

Like mair wud on the ingle, 

Sae 1s a contramachious body to the settin-up o’ collie- 
shangies. 


22. 


The clitter-clatters o’ a clishmaclaiver are unco gustie 
till him, 

An’ he guzzles ower them himsel as gin they were a 
haggis. 


23. 


Whan oot o’ an ill hairt come fair-spoken words, 
That’s like an auld, crackit cheenie-bowl 
Dinkit up wi’ siller-flummeries. 

CHAPTER XXVI. 





A fair but fause fraca. 


Verses 24-26. 


Wha has ta’en a dislike to yersel 
May mak a fraca wi’ his tongue, 
But nocht save deceiveric 
Hauds at the hairt o’ him. 


Whan he cracks fu’ fraisie, 
Dinna believe him ava; 

For, aneth what he says, 
There’s a hantle o’ ill. 


Lat him hap, as he may, 
His dislike wi’ pretence, 
It'll brattle oot yet 
In the sicht o’ the lave. 


2i7i: 


Wha howks a sheuch, may tummle in’t himsel: 
Wha taks to trowin stanes, may hae them stottin aboot 


his ain croon. 


28. 


A leein tongue hates ilka ane it hurts: 
An’ a mooth that’s aye fraise-fraisin daes nocht but 


hairm. 

CHAPTER AZo: 


Verse 1. 


YE needna brag ower the morn, 
For ye ken-na what it micht bring ye. 


2. 


Lat some ane else fraise ye: 
Dinna dae’t yersel— 

Some ootral body ; 
An’ keep yer ain gab steekit. 


Qe 


A stane’s a deid-solid, 

An’ saun’ has a wecht o’ its ain; 

But the bletherin botheration o’ a fule— 
That’s waur to pit-up wi’ than baith o’ them. 


Crabbitness is cruel, 
Al’ anger dings a’; 
But wha can thole against jailousie? 


5: 


Better repruif gi’en aff-loof, 
Than love keepit in hiddlins. 

CHAPTER AAVIL. 





6. 


Leal are the lounders o’ a frien; 
But a fae “Il gie kisses galore. 


7. 


The fu’ stamack grues at the sicht o’ a hinnie-kaim; 
But, to ane twats howe an’ yap, een a soor bite ‘ll be 
sweet to pree. 


8. 


Like a mither-bird that has lost track o’ her nest, 
Sae is the man wha has waun’er’t far awa frae his hame. 


g. 


Sweet oyles an’ scentit gear bring refreshin: 
An’ sae wi’ the couthieness o’ a guid frien, 
Wha comes in-by wi’ his hairtsome crack. 


10. 


Dinna negleck aither yer ain frien or yer faither’s; 
An’ dinna be rinnin awa ower hetly to yer brither 
Whan ony antrin mishanter may befa’: 

Better a guid neibour next door t’ye 

Than a brither far awa. 


If. 


My laddie, lairn to be douce, 
An’ ye’se mak me fu’ cantie at hairt; 
Syne I’ll be nane sweirt to contrar onybody, 
Wha wad daur to cast-up onything. 


ap a 

CHAPTEE KAVIT. 





I2. 


A man o’ sense looks weel aheid o’ him, 
An’ gairds himsel against mischance ; 
But a sumph gangs on wi’ his een steekit, 

An’ suffers weel for’t. 


I3- 


Tak awa the duds o’ the man 
Wha’s silly eneuch to come-guid for ony fremit 
body ; 
An’ haud the man himsel 
Wha wad come-guid for an ill-deedie wumman. 


I 4. 


Gin a man maks an unco fraca aboot some frien’ship, 
Gettin up by the screigh o’ the mornin to keckle ower'’t, 
Folks ‘ll hae their ain jaloosins anent it. 


15-16. 


A geyan wat day, dreep-dreepin a’ through, 

An’ a contramachious wumman are something seemilar: 
Ony man micht jist as weel hae an ettlin 

To tak a haud o’ the wun’, as to haud her, 

Or to grup ocht that’s creeshie wi’ his richt haun. 


yc 


Airn sherpens airn ; 
Sae ae frien sherpens up anither. 

CHAPTER XAVIT. 


1S. 


Wha growes the tree ‘ll gether the frute: 
Wha gies leal service ‘ll get muckle respeck. 


19. 


As in cawm waters ye get a keek o’ yer ain face, 
Sae the hairt 0’ ae man answers to anither. 


20. 


The grave an’ the ill-place ‘ll no be satisfeet: 
An’ for that pairt o’t, naither wull the gaipin greedy 
ecnao men. 


at 


There’s a pat for takin the orts oot o’ siller, 
An’ a scowtherin bleeze for the gowd: 

An’ whether or no a man’s a man, 

Ye’ll ken whan he’s uncolie fraised. 


22. 


Gin ye were to broizle a fule in a mortar-stance, 
An’ grun’ him to stoor amang the aits, 

Aiblins ye wadna man’, c’en at that, 

To ding the senselessness oot o’ him. 

CHAPTER XXVIII. 





Tentie fermin, an’ the ootcome o’t. 


Verses 23-27. 


See till’t that ye ken hoo the yowes are gettin on, 
An’ be as tentie’s ye can ower the kye: 


For gear, like ocht else, is no for aye; 

An’ wha e’er saw e’en a croon’t king, 

That had leeved frae the day o’ oor great-great- 
graun-faithers? 


The hey is putten up in the stack, 
An’ the new gress begins to be growthie, 
An’ the craps frae the braes are in-gether’t. 


Irae the sheep ye’ll get yer clecdin ; 
The goats ‘ll help to pey the rent; 
Ye’ll get goats’ milk eneuch for yersel, 
An’ for a’body else boot the hauden ; 
No to speak o’ providins for yer lassies. 





— oe 

CHAP @eR X2XVIII. 


Verse I. 


THE wicked rin awa whan there’s naebody rinnin eftir 
them ; 
But the richteous are as birrin-bauld as a lion. 


Die 


Whan the feck o’ a nation gangs wrang, 
The wyte o’t maun le wi’ mony in heich places ; 
But whaur things are uphauden by men o’ mense,. 
There’s nae fear o’ the kintra. 


3. 


A gruppin body, wha herries the puir, 
Is like a blashin spate that taks a’ the craps afore'’t. 


4. 


Wha ettle to jink the commauns themsel, 
Are gleg to fraise the wicked: 

Wha ettle to keep them, 
Contrar the ill-doers a’ they can. 


5: 
Folk that hae ill in their ain hairts canna understaun’ 
richt jidgment ; 
But sic-like as tryst wi’ the Lord understaun’ brawlie. 

6. 


Better be a puir man leevin in an upricht wey, 
Than a man wi’ a hantle o’ braw gear, 
Wha tries a’ the loopie tricks he can think o’. 


7: 


He’s a wyse callan wha hauds by the biddens gi’en him ; 
But the ane that gallivants wi’ galraivagers ‘ll bring 
shame on his ain faither. 


8. 


Wha warks by fee o’ cheaterie, 
To mak his siller muckle mair, 
Haurles’t thegither for somebody else comin on ahint 
him, 
Wha’ll, aiblins, hae peety on the puir. 


Q- 
Wha turns awa his lug frae the biddens o’ the 


commauns, 
Canna expeck his prayin to dae him ony guid. 


To. 


Wha wyles the upricht agley intil wrang, 

Himsel ‘ll gang ower wi’ a slaigerin soss, 

Heid-ower-heels, in the sheuch that his ain hauns 
howkit ; 

But the tocher o’ a’ that’s guid ’1l come to the richteous, 
belyve. 

IT. 


The man wi’ the fu’ wallet may think a dale o’ himsel ; 
But the puir man wi’ some gumption ’Il sune pyke the 
consait oot o’ him. 


12. 


Whan the richteous hae the best 0o’t, 
There’s graun’ occasion for blythesomeness ; 
But gin the wicked get their shanks on the riggin, 
It’s high time for stappin oor heids oot o’ sicht. . 


i. 
Whae’er trokes wi’ ill-daein, in hiddlins, canna come to 
ony guid; 
But whae’er owns his faut, an’ quats’t, ’ll be forgi’en. 


me 

The man’s aye blythe, 
Wha leeves in the fear o’ the Lord; 

But sic-hke as are cauld an’ dour at hairt 
Tummle intil tribbles o’ their ain makin. 


1s. 
Like a rowtin lion, 

An’ a rampin bear, 

Sae is a wicked man 

Wi the upper-haun o’ puir folk. 


i 


Ony prince, wi’ nae muckle gumption, is like to be a 
herryin loon; 

But the ane wha dislikes, uncolie, the glaumin o’ greed 
Il see braw days. 

TE 
The man that has fleckit himsel wi’ somebody’s blude 


Is staucherin straucht on to the mirksome hole: 
Haud aft him! 


18. 


Wha airts the richt ’ll fin’ that the wey’s redd for him; 
But wha taks the crookit gangins ‘ll sune get a dreidfu’ 
doon-come. 


1g. 
Wha struissles alang an’ sticks in at the fermin ’}] pang 
his girnals fu’ ; 
But onybody that gallivants wi’ the glaikit “Il toom 
his ain awmries. 


20. 


A man that’s siccar in richt-daein is rinkit roun’ wi’ 
blessins ; 7 

But the ane that’s gleg aboot naething ayont the gruppin 
o’ mair gear ‘ll get his paikins for’t some day. 


21. 


To respeck ae man afore anither is far frae richt: 
An’ it’s a geyan peetifu’ thing, atweel! 

Whan onybody’s eggit to wrangsome weys o’ dacin 
For the act’wal want o’ a bite o’ bread. 


22. 


The man wi’ the gaipin, greedy een 
Is aye brattlin eftir matr gear: 
An’ the silly body’s no awaur 0’t, 
That poortith may be hechlin at his heels. 

an: 
Wha gies a bit repruif to the ane in need o't, wull be 
mair respeckit eftirhin, 
Than gin he had been aye fraise-fraisin him wi’ a saft. 
gab. 


ae 
The laddie that steals frae his faither or mither, 


An’ says, *f Aweel, whaur’s the wrang o’t?” 
Is a callan wha’s dingin ower his ain feet. 


25. 
The man that’s aye glaumim eftir something raises 
mony a het shindie; 
But he that trysts wi’ the Lord growes sonsie at the 
hairt o’ him. 


26. 


Wha lippens to nane but himsel is a fule: 
The wyse ken better, an’ hae a better stoop. 


om. 
Wha gies to the puir ‘II ne’er be scrimp himsel ; 


But whae’er steeks his een to their need ‘ll dree the 
Warst. 


28. 


Whan the wicked ride the riggin, 
Folks are gleg to get their heids oot o’ sicht ony- 
whaur ; 
But whan they’re dang doon, 
The richteous hae a braw time 0’t. 


ee ee tt rrr 

CHAPTER X3LX. 


Verse 1. 


WHA hears the repruif he weel deserves, 
But hauds on his ain gate dourer than afore, 

Wull be brangl’t to fliinders whan he’s nane expeckin’t, 
An’ that ayont remeid. 


2s 


Whan the richteous hae the best o’t, 
Folk are as blythe as laverocks ; 

But whan the wicked get their shanks ower the riggin, 
Kh! but the lave are the dowie anes. 


3. 


The laddie that wales the wey o’ wisdom 
Maks his faither rale cantie; 

But gin he taks the gate o’ ill-deedie weemen, 
He’ll gang a’ to pigs an’ whussles. 


4. 


The king, by even-doon jidgments, 
Keeps his kintra on a shair foond ; 

But gin he taks the scraipens o’ scafferie, 
He’ll cowp it to the laighest. 

5. 


The man wha’s aye fraise-fraisin at his neibour 
Is spreadin a net to warple him. 


6. 


In the wrang dune by ae ill-doer 
There’s a girn that may sneck mony anither ; 
But the upricht are nane besturtit ower’t; 
Atweel! they gang on liltin blythely. 


7: 


The richteous tak a tentie care ower the lot o’ the puir: 
The wicked hinna the hairt to tak ony thocht o’t. 


Wha geck at the richt, 
Set girns for a’ in the toon; 

But wyse folk are the skonce o’ their neibours 
I'rae the days o’ dowiest dreid. 


Q- 


Gin a man o’ sense alloos himsel till’t, 
An’ gangs argle-barglin wi’ a gomeral, 
He may rampage aboot it, 

Or he may lauch ower’t, 

But, aither wey, he’ll mak nacthing o’t. 

To. 


Sic-like as ettle the warst, 

E’en to the drawin o’ blude, 

Uncolie dislike the upricht ; 

‘Deed, they wad hunt for the life o’ him, 
Gin they had ony antrin chance. 


igh; 


A camshauchle body lats a’ his anger brattle oot; 
But a wyse man hauds a siccar grup 0’t, 
An’ cannilie quaitens’t doon. 


12. 


Gin ony ane in heich authoritie len’s his lug to leein, 
A’ his servitors ‘ll gang the gate o’ ill-daein at the tail 
o’ him. 


Age 


The puir man an’ the man that herries him forgether in 
the lang-run: 

Ay! An’ the Lord Himsel ’ll unsteek the een o’ them 
baith some day. 


14. 


The king wha jidges the puir in a’ guid faith, 
Siccarlie sets his ain throne on the shairest foond. 


Lee 

A bit skelp wi’ the tawse an’ a gliff o’ repruif 
Bring better sense to the fore; 

But lat a bairn get a’ he wants his ain wey, 
An’ he’ll shame his ain mither. 

16. 


The mair that the wicked gang bizzin aboot, 
The mair are the wrangs that are wrocht: 
But bide awee, jist bide awce; 
The richteous ‘Il see them dang doon afore lang. 


iy 

Gie yer callan the correckin that he needs, 
An’ ye’ll hae nae fash wi’ him: 

‘Deed, ye’ll hae muckle occasion, atweel! 
For bein’ rale prood o’ the laddie. 


18. 


Whaur the ben-maist meanins o’ things are no gruppit, 
Wie feck 0 the folk wang a’ agley; 

But whae’er haud on by the heichest commauns 
Gang forrit brawlie wi’ a cantie hairt. 


Ti 

It’s a kittle concern sayin ocht to correck a servitor, 
lor, tho’ he be gleg eneuch at the uptak, 

He may be dour to dae what ye tell him. 


20. 


Ye ken yon man wha pokes a ramstam tongue intil a’ 
affairs? 


Weel, there’s mair houp, I wat, for a fule than for him. 
ZI. 
Wha brings up, wi’ tentie care an’ kindness, a servin- 


bairn frae bairn-heid, 
Maks a son o’ him for his ain auld age. 

22s 


A thrawart body is aye steerin up rippets, 
An’ ony ill-temper’t loon is aye stappin himsel intil 
some new faut. 


ad 


23- 


Upsettin pride ‘ll bring a man laigh eneuch afore a’s 
dune ; 

But cannie lown-hairtitness ‘ll tak the gree amang the 
lave. 


24. 


Wha gangs hauvers wi’ a thief, 

Daes the warst for his ain saul: 

He’s weel eneuch awaur o’ the wrang, 
But hauds his thoom on the ploy, 

An’ ne'er says eéchie nor Genic. 


25. 


The fear o’ man ‘Il fankle onybody’s feet ; 
But whae’er trysts wi’ the Lord kens the brawest bield. 


26. 


Mony mak an unco fraca 

To swee to their ain side the big man’s guid-wull; 
But, at the hinner-en’ o’t, 

A man’s jidgment is settled by the Lord Himsel. 


oe 


The ill-daein are dislikit uncolie by the richtcous: 
An’, weel I wat, the upricht are as muckle abominated 
by the wicked. 





CHAPTER XXX. 


Verse 1. 


THE WORDS 0’ AGUR THE SON O’ JAKEH: 


H1s WYSE-SAYINS. 

AIM ABUNE A’— ; 


Can His name be kent? 


Verses 1-4. 


I’M weary’t 0’ mysel, O God, 
I’m weary’t o’ mysel, O God; 
I’m dwinin awa. 


For shairly there’s mair o’ the brute-naitur in mysel 
than in ony, 

An’ shairly I’ve nane o’ the guid understaun’in 0’ a 
man: 

I’m fley’t that, as yet, I hinna come-at the true wisdom, 

Or gotten ben, far ben, to the kennin o’ the Haly Ane. 


Wha has speel’t to the glorie o’ the heavens, or come 
doon there-frae? 

Wha has gether’t the wun’ In the howe o’ his haun? 

Wha has row’t the deeps o’ the sea in his lap? 

Wha has foondit weel a’ the en’s o’ the yirth? 


What can be the name o’ him? 
An’ what can be the name o’ his son, 
Gin ony o’ ye ken? 

The word ye can tryst wi’. 


Verses 5-6. 


Ilka word 0’ oor God 
Is weel proven an’ shair ; 
Like a shield He’ll be bield 
To a’ trystin wi’ Him. 


Pit nae words o’ yer ain 

To the words He has gi’en, 
Lest yours binna true, 

An’ repruif fa’s upon ye. 


Atween the twa. 


Wenses 7-9. 


Twa things I hae been speirin o’ ye; 
Afore I dee, I wad fain hae three: 


Tak awa frae me the fushionless an’ the fause; 
Gie me naither poortith nor routh o’ gear; 

Jist sen’ me the providin that’s a needcessitic: 
lor, gin I had a hantle in haun, 

I micht be forgettin yersel, 

An’ aicht.daur to say, “ Wha’s the Lord?” 
Or, gin I were scrimp, I micht steal, 

An’ lichtlie the name o’ my God. 


164 THE PROVERBS. 


Ghar Tih XX. 





Io. 


Speak nae il o’ a servin-man till his maister, 
For maybe he’ll ban ye for yer pains, 
An’ wyte ye as mair in the wrang yersel. 


Folk we ken. 


Verses 11-14. 


There are folk we ken, 
Wha ban their faithers, 
An’ hae nae guid word for their mithers. 


There are folk we ken, 
Wha think themsels withoot a fleck, 
But, hech me! the clarty slaigers on their character 
want some dichtin yet. 


There are folk we ken— 
Eh! but they’ve vauntie een, 
An’ the looks o’ them are as prood as paicocks. 


There are folk we ken, 
Whas teeth are like swurds; 
Whas bite cuts like whittles: 
They’d herry the puir aff the face o’ the yirth, 
They’d fain hae the needy an’ helpless 
Clean soopit awa frae ’mang men. 


a 

Ne’er eneuch. 


Verses 15-16. 


The horse-leach has twa dochters—Gie, Gie; 
There are three things that canna be satisfeet ; 
‘Deed, fower o’ them that dinna ken hoo to say, 


Eneuch. 


The grave itsel ; 
The wumman wl’ nae bairns o’ her ain; 


The yirth that’s birslet for want o’ water; 
An’ the ingle-lowe ;— 
That'll ne’er say, Eneuch. 


17. 


The een o’ the laddie wha gecks at his faither, 
An’ snirts at the biddens o’ his mither, 

Wull be dabbit some day by the corbies o’ the glen, 
An’ by the young o’ the eagles frae the craigs. 


166 THE PR @YE be 


ao TT = rt = re 





CHAPTER XXX. 


a 


Wonnerfw things. 


Verses 18-109. 


There are, aiblins, three things sae wonnerfu’, 
That they’re clean ayont me; 
‘Deed, I micht say fower: 


b] 


The wey o’ an eagle in the heichs o’ the lift; 
‘The wey 0’ a serpent sprauchlin on the grun; 
The wey o’ a ship in the mids o’ the sea; 

An’ the wey o’ a lad an’ a lass. 


20. 


Sic-like is the ongaun o’ an ill-deedie wumman— 
Whan she’s dune guzzlin, she gies her mooth a dicht, 
An’ quo she, “ Whaur’s the wrang ot?” 


Ayont tholin. 


Verses 21-23. 


For three things the yirth taks a trimmlin, 
Ay! for fower, that 1t canna thole: 


For a servitor turn’t a king; 

For a fule wi’ his wame weel-stockit ; 

For a tawpie wumman whan she’s mairrit ; 
An’ for a lassie wha’s fa’n heir to her mistress. 

Wee but wyse. 


Verses 24-28. 


ower things on the yirth are o’ nae bouk ava, 
Yet they’re uncohie wyse: 


The Ants ye wad think were but feckless, 
But lay-by their providin in simmer: 
The Conies are blate bits o’ beasties, 
But bield in the boles o’ the craigs: 
The Locusts hae nane to ca’ king, 
But forgether in bauns for their reivin: 
The Lizard, sae sma’, yer gowpen wad haud, 
But she’ll speel to the prince’s ha’. 


Sae braw in the gangin. 


Verses 29-31. 


There are three things, 

That are braw in the gangin to look at; 
‘Deed, I ocht to say fower, 

That are braw in the gangin: 


The Lion, sac michty amang beasts, 
That'll turn tail for nanes 
An’ there’s the Grew-houn’ ; 
An’ the Billy-goat ; 
Am ‘tien there’s the King, 
Whan he mairches at the heid o’ his airmy. 

Ee Enea 


The fash o’ fulish forritsomeness. 


Verses 32-3 3: 


Gif ye’ve been a kennin fulish, 

Aiblins, in makin an unco racket aboot yersel; 
Or gif the ettlins o’ yer thochts 

Hae been airtit the wey o’ the wrang, 

Syne clap yer loof ower yer mooth: 


For the kirnin o’ milk brings up the butter, 
An’ a snyte on the nose draws the blude, 
Sae a bleeze o’ ill-temper causes mony a shindlie. 





Werse t. 
THE WORDS O’ KING LEMUEL: 
THE WYSE-SAYINS 


TAULD HIM BY HIS MITHER. 

A mither to her laddie, wha’s a king. 


i“ “” 
Verses 2-9. 


WHAT’S this o’t, my laddie? 
What’s this o’t, bairn o’ my ain? 
What’s this o’t, bairn 0’ my vows? 


Gie nane o’ yer stren’th ower to weemen, 
An’ tak nane o’ thae wrangsome gates, 
That can whummle doon kings themsels. 


It’s no for kings, O Lemuel, 

It’s no for kings to be daiblin wi’ wine; 
An’ it’s no lke princes ava, 

To be roarin, ‘f Whaur’s that drink?’ 


Aiblins, they’1l mak themsels the waur 0’t, 
An’ mislippen the pleas brocht afore them, 
An’ by their crookit jidgments 
Dae mair wrang to helpless craiturs. 


Lat the drink gang to him 
Wha’s forfeuchan wi’ tribble, 
An’ the wine to sic-like 
As is dowie at hairt: 


Lat him be haein’t, 

An’ poortith ‘ll be forgotten, 
An’ a’ his dule an’ wae _ 

Wull jink awa oot o’ kennin. 


ee 

An’ tak ye speech in haun for ony 

Wha canna speak for themsel ; : 
Tak the pairt o’ them a’ 

Wha hae nae friens to fen’ them: 


I’m tellin ye, tak speech in haun yersel ; 
Jidge, as ye ocht, richteouslie ; 

An’ by a’ the puir an’ the needy 
Dail straucht an’ even-doon. 


A weel-meanin, weel-daein wumman. 


Verses 10-31. 


A douce an’ guid wumman— 

Wha’ll man’ to get her for himsel? 
For the worth o’ her 

Is far abune jewels, red-skinklin. 


The hairt o’ her ain guidman lippens her brawlie, 


An’ mony’s the blessin she brings him; 


It’s guid that she daes him, an’ nae ill ava, 


A’ the days o’ her life. 


She’s gleg on the sairch baith for woo’ an’ for lint, 


An’ aye wi’ her hauns is as eident as can be; 


She’s e’en like the ships o’ the wide-rowin sea, 


She draws her providin frae far-awa pairts. 


SEs 


172 THE PROWVEEDGS. 


CHAPTER XXAL. 


a 


She’s up in the mornin by the screigh o’ licht, 
Makin ready for a’ ’boot the hauden, 
An’ reddin the wark for the lassies. 


She taks thocht o’ an acre or twa, peys the mailin, 
An’ oot o’ her ain hainins maks a braw gairden o’t: 

She’s nane laith to kilt her coats to the wark hersel, 
An’ steively pit tae her hauns. 


She’s quite weel awaur that the wallet’s the better o’ 
her ; 
An’ the licht o’ her cruisie gliimmers intil the nicht: 
She keeps hersel thrang wi’ the rock-an’-the-tow, 
An’ fu’ cantie ower the spinnin-wheel. 


But, for a’ that, she’s an open-hairtit body to the puir, 
An’, e’en to gangrels, she’s kent to hae a raxin haun. 


She’s nane fley’t for the snellest snaws o’ the owrie 
winter, 
For ilk ane o’ the hoose is cled in her hame-spun 
plaiden: 
She’s nackie at the makin o’ rugs, dinkit wi’ tirlie- 
wirlies ; 
An’ her ain buskin’s the finerie o’ linen. 


Her guid-man is weel-kent at the merket, 
An’ afore the public taks the croon o’ the causey wi’ 
the best o’ them. 

She maks cleedins o’ the woven lint, an’ niffers them, 
An’ sells belts an’ braws to the cadgers. 


She’s weel set-up, sonsie, an’ shair o’ hersel, 
Aw lauchs at the glunch o’ the ttme comin on. 


She cracks fu’ doucelie, 
An’ aye wi’ the law o’ kindness on her tongue: 

Wi’ tentiest care she man’s a’ the affairs o’ her hoose, 
An’ eats-na a bite o’ idle doon-sittin. 


Her bairns growe up aroun’ her, an’ think a dale o’ 
ner > 
An’ as for her ain guid-man, he’s fraisin her a’ ’oors: — 
““ Mony’s the dochter that has dune unco weel, 
But there’s nane to haud the caunle to yersel.”’ 


Crackin o’ ane abune anither is ticklish wark, 

An’ bonnieness itsel is only for a gliff ; 

But a wumman wi’ the fear o’ the Lord 

Is ane that canna be dawtit eneuch ; 

Lat a’ her weel-daein, in this thing an’ that, 

Be putten doon clear to her credit, 

An’ sae lat the lave ken richtly aboot it, 

Lat the lave o’ folks ken hoo she ocht to be laudit. 





GLOSSARY. 


A. 
Abreid, abroad. 
Ac, one. 
Aefauld, single-hearted; sincere. 
Afore, before. 
Agley, awry; astray. 
Aiblins, perhaps. 
Ain, own. 
Ainsel, own self. 
Airn, iron. 
Airn-slots, iron-bars. 
Airt, 2. direction. 
Airt, v. to direct. 
Aits, oats. 
Alloo’t, allowed. 
Anent, concerning. 
Aneth, beneath. 
Antrin, occasional. 
Argle-bargle, to dispute. 
Athort, athwart. 
Atweel, assuredly. 
Ava, at all. 
Awaur, aware. 
Awee, a little while. 
Awmous, alms. 
Awmrie, cupboard. 
Ayont, beyond. 


iG. 


Back-draw, disadvantage. 
Ban, 2. curse; denunciation. 
Ban, v. to denounce, abuse. 
Bane, bone. 

Bannock, cake. 

Bauks, balances. 

Bauldsome, bold. 

Beck, to bend. 

Bedunner, to astound. 
Befankl’t, entangled. 
Begunk, disappointment. 
Behauden, indebted. 

Belyve, soon; by and by. 
Ben, in; within. 

Benmaist, innermost. 
Besturtit, troubled severcly. 
Bickerin, wrangling; contention. 
Biddable, obedicnt. 


Biddens, orders; injunctions. 

Bide, remain; await. 

Bield, shelter. 

Bien, comfortable. 

Bigg, to build. 

Biggin, a building; house. 

Biggit, built. 

Bin’, bind. 

Bink, bench; bed. 

Binna, be not. 

Birr, with rattling vigour. 

Birse or Birsin up, to make a 
challenging response. 

Birslet, scorched. 

Bittock, a small portion. 

Blabbin, talking indiscrectly. 

Blabbit, talked about in gossip. 

Blash, a gush or surge. 

Blate, bashful. 

Blear’t, blurred in vision. 

Blethers, Bletherin, senseless 
talk. 

Blink, a brief time. 

Blude, blood. 

Blythe, Blythesome, happy; 
cheerful. 

Blythe-bidden, blessing; favour. 

Bode, bid; offer. 

Bodle, a small Scots coin. 

Boles, recesses. 

Bombaisement, abasement; hu- 
miliation. 

Boo, to bow. 

Bouk, bulk. 

Brae, bank; face of a hill. 

Braid, broad. 

Brammles, brambles. 

Brangl’t, shaken. 

Brattle, Brattlin, hurry with 
clattering noise. 

Braw, goodly; handsome. 

Braws, goodly things in dress, 
etc. . 

Brawlie, exccedingly well. 

Bree, juice. 

Breidth, breadth. 

Breinge, a reckless rush. 

Breistle, to thrust forward 
rashly. 

Brocht, brought. 

Broizle, to erush, oppress. 

Brue, liking; appreciation. 

Brunt, burned. 

Buird, board; table. 

Bummlin, acting with rashness 
and stupidity. 

Bun’, bound. 

Bunemaist, uppermost. 

Buskin, dress; adornment. 

Buskit, equipped; adorned. 

Byre, cow-house. 


C. 


Cadger, hawker. 

Callan, boy. 

Caller, cool; refreshing. 

Camshauchle, = churlish; ill- 
natured. 

Cainsteerie, wilful; obstinate. 

Canglin, quarrelling. 

Cannie, quiet; gentle; judicious. 

Cantie, cheerful; lively. 

Capernoitit, spiteful. 

Cark, anxiety. 

Carl, man. 

Cast-up, to taunt over the past. 

Caunle, candle. 

Caup, cup. 

Causey, causeway; street. 

Certes, certainly. 

Chafts, cheeks. 

Chaumer, chamber. 

Cheaterie, ». or a. deception; 
deceptive. 

Cheek .. . door, side of the door. 

Chiel, youth. 

Chitt’rin, shivering. 

Chow, chew. 

Chuckie-stanes, pebbles. 

Claes, clothes. 

Claivers, foolish gossipy talk. 

Clamjamphry, questionable com- 


pany. 

Clankit, struck with a clanking 
sound. 

Clap, v. to set down with 
decision. 





Clarty, dirty. 
Clash, a noisy fall. 

Clash, Clashes, gossipy talk. 
Claughts o’ siller, large posses- 
sions eagerly clutched. 

Claut, a quantity. 

Clean, completely. 

Cleed, to clothe. 

Cleedin, clothing. 

Cleek, to associate arm-in-arm. 

Clippit, clipped; cut short. 

Clish-clash, gossip. 

Clishmaclaiver, a tattler. 

Clishmaclaivers, tattler’s tales. 

Clitter-clatter, gossipy chatter. 

Clour, n. a blow. 

Clour, v. Clour’t, to strike; 
stricken. 

Clypin, tale-telling. 

Cock-shair, exeessively confident 

Collieshangie, a squabble. 

Collogue, to consult or conspire 
together. 

Come-guid, to be surety. 

Come-ower, to induee. 

Comius-an’-gauns, friendly in- 
tercourse. 

Commaun, command. 

Contramachious, cross-grained; 
cantankerous. 

Contrar, to contradict, oppose. 

Coof, fool. 

Corbie, raven. 

Correckins, corrections. 

Cosie, comfortable. 

Couthie, agreeable, kindly. 

Cowp, to overturn. 

Crabbit, sour-tempered. 

Crack, v. and m. to converse; 
conversation. 

Craikin, craving. 

Crap, crop. 

Craws, v. boasts; exults. 

Creel, basket. 

Creelfu’, basketful; the whole 
lot. 

Creeshie, greasy. 

Crince, to shrivel away. 

Crood, crowd. 

Crookit, perverse. 

Croon, crown. The croon o’ the 
causey, the middle or high- 
est part of the highway, 
i.e., openly, with full credit 
and honour. 

Croose, lively; bold; self-con- 
fident. 

Crowdie, oatmeal mixed with 
water. The gowk’s crowdie, 
the fool’s deserts. 

Cruisie, lamp. 

Crunt, v. to deal a smart blow. 

Cuist, Cuisten, cast. 


D. 

Da, a doe. 

Dae, do. 

Daftin, frolic; sport. 

Daiblin, dabbling; meddling 
with. 

Daidle, to dawdle. 

Dail, Dailins, deal, dealings. 

Daith, death. 

Daiverin, stupifying. 

Dang, struck. 

Darg, work. 

Daud, 2. a violent stroke. 

Daud, Daudit, v. to strike with 
force. 

Dauner, to walk leisurely. 

Daur, to dare. | . 

Daurin, daunting; intimidating. 

Dawt, Dawtit, to fondle; 
foudled. 

Deceiverie, deception. 

Dee, to die. 

Deid, dead. 

Deid-mirk, deepest darkuess. 

Deid-set, fully determined. 

Deid-sicear, positively sure. 

Deif-luggit, deaf-eared. 

Devauld, cessation. 

Dicht, to wipe; to sift—as corn. 
A dichtin through the 
threshin mill. ; 

Diddl’t, tricked; cheated. 

Ding, to strike. 

Dinkit, neatly set off; orna- 
mented. 


12 


er 


Dirdum, quarrelsome dGisturb- 
ance. 

Dirl, 2. vibrating force. 

Dirlin, violent. 

Disecomfish, discomfit. 

Discreetness, discretion. 

Divna, do not. 

Donnart, stupid. 

Door-cheek, side of door. 

Dortie, saucy; easily offended. 

Douce, sedate; well-behaved. 

Dour, Doursome, obstinate; per- 
tinacious. 

Dowie, sad. 

Dree, to endure. 

Dreep, to drip. 

Dreid, dread. 

Driddles, acts slovenly. 

Drook, to drench. 

Droopit, weakly. 

Drouth, thirst. 

Drueken, drunken. 

Drumlie, muddy. 

Duds, clothes. 

Dule, sorrow. 

Dune, done. 

Dunuerin, stunning. 

Dunt, a stroke; thump. 

Dwable, feeble; helpless. 

Dwaum, faint; collapse. 

Dwinin, wasting away. 

Dwinnle, to dwindle. 

Dykit-roun’, encompassed; pro- 
tected. 


i. 


. te, en, eye, eyes. 
Kechic nor ochie, neither onc 


thing nor another. 
Kffeirin, in relation to. 
iiftirhins, afterwards. 
ident, diligent. 
Eik, v. to add. 
Kik, 2. an addition. 
Eneuch, enough. 
E’noo, even now. 
KIintrie, entrance. 
Erran’, errand. 
Hither, adder. 
Ettle, to intend, purpose, direct. 

Kittlin, intention; design. 

Even-doon, sincere; genuine. 

Even-haundit, honest; honour- 
able in action. 


De 


Faddom, to fathom. 

Fae, foe. 

Fand, found. 

Fankle, to entangle. 

Fanks, tangles. 

Fash, x. and v. trouble; worry. 

Fasherie o’ fules, troublesome 
ongoings. 

Fause, false. 

Faut, fault. 

Fecht, fight. 

Keck, the greater part or num- 
ber. Nae feck, no consider- 
able number. 

Fecket, vest. 

Feckless, weak; spiritless. 

Ten’, to defend. 

Ferlies, wonders. 

Fesh, to fetch. 

Fettle, x. condition; fituess. 

Fettl’t, prepared, equipped. 

Fit, foot. 

Tit-pads, foot-paths. 

Flane, arrow. 

Flaucht, flash. 

Vleck, x. and xv. stain; discredit. 

Fleg, 2. aud v. scare. 

Fley, Fley’t, to terrify; terrified 

Flicher, to flutter. 

Flinders, fragments. 

Ilyte, to scold. 

Foondit, founded. 

Foonds, foundation. 

Forbye, besides. 

Forebears, ancestors. 

TVorfeuchan, fatigued; exhausted 

Fornent, in front of. 

Forrit, forward. 

Forritsome, presumptuous. 

Fraise, to flatter. 

Fremit, strange; stranger. 

Fricht, fright. 

Frute, fruit. 

Fule, Fulish, fool, foolish. 





eee es 


Fushionless, feeble; insipid. 
Fykie, fidgety; petulant. 
Iyle, to defile. 


G. 


Gab, mouth; tongue. 

Gaed, went. 

Gaipin, gaping. 

Gaird, guard. 

Gallivantin, gadding about. 

Galore, abundanee. 

Galraivagin, riotous feasting. 

Gane, gone. 

Gang, Gangins, go; goings. 

Gangrel, Gangeral, vagrant. 

Gangs back on, forsakes. 

Gar, to compel. 

Gate, way. 

Gaun, going. 

Gausie, goodly; handsome. 

Gawkie, foolish. 

Gear, goods; treasure. 

Geck, to scorn. 

Gecker, a scorner. 

Gey, Geyan, very, considerable, 
severe. 

Gibble-gabble, empty talk. 

Gie, Given, give, given. 

Gi, 18, 

Girn, n. a trap, snare. 

Girn, v Girnin, Girn’t, to en- 
trap; entrapping; cutrapped 

Girnin, grumbling; querulous. 

Girnal, meal-chest. 

Glaikit, thoughtless, giddy- 
headed. 

Glaum, to grasp at. 

Glaur, mud. 

Gleg, sharp; cager. 

Gliff, a glimpse. 

Gliff o’ life, a surprise sensation, 
with the suggestion of a 
gleam; a glow. 

Glint, a glance. 

Glisk, a glimpse. 

Glisterin, glittering. 

Glower, to stare. 

Glunch, an angry frown; threat- 
ening. 

Gomeral, one foolish in speech. 

= ee 


Goupin, staring. 

Gowda, gold. 

Gowk, fool; simpleton. 

Gowpen, two handfuls with the 
hands together. 

Graith, v. to equip. 

Graith, Graithin, 2. 
array, dress. 

Gree, the high degree; the prize 

Greet, to weep. 

Grein, to eovet. 

Gress, grass. 

Grieve, overseer. 

Growthie, luxuriant. 

Grue, dislike; aversion. 

Grun’, ground. The grun’ o’ his 
stamack, the bottom of an 
empty stomach. 

Grunzie, snout. 

Grup, 2. and v. grip. 

Gruppit, gripped. 

Guddle, muddle; 
ment; dispersal. 

Guzzle, to gormandise. 

Gumption, sense; discretion. 

Gustie, savoury; tasty. 

Gutsv, gluttonous. 


equipment; 


disarrange- 


ii. 

Hae, have. 

IIag, Moss-hag, 
a moss. 

Haggis, a pudding (Scots). 

lfainins, savings in hand. 

l[airst, harvest. 

I[ait, a whit; a little; the least 
portion. 

Haiver, to talk nonsense. 

Hale, Halesome, whole, whole- 
some. 

Hanks, coils; skeins. 

Hansel, earnest fee; reward. 

Hantle, much; a_eonsiderable 
quantity. 

IIap, to hop. 

IIap, to cover, shelter. 

Happit, eovered. 

Hash, a bungle. 

Haud, to hold. 


a hole or pit in 


————— 

Hauden, a holding; dwelling- 
place. 

Waunles, handles. 

Haunlin, treatment. 

Haurl, to drag. 

ITauvers, the half share. 

Hechlin, in a panting hurry. 

Heelie-goleerie, head over heels. 

Heich, Heicher, high, higher. 

Heichs, heights. 

Heize, to heave. 

Herry, to plunder, oppress. 

He’se, he shall. 

Het, hot. 

Iliddlins, in secret. 

Ilidie-hole, a cunning hiding- 
place. 

Hinna, have not. 

Hinner-en’, the conclusion. 

Iiinnie, honey. 

Hinnie-kaim, honey-comb. 

Hirplin, limping. 

Hizzie, a giddy young woman. 

Houp, hope. 

H[owe, hollow. The howe o’ his 
stamack, an empty stomach. 


Howff, meeting-place; shelter. 

Howk, to dig. 

Hoy, to call, appeal. 

Hoyin, Hoyit, appealing, ap- 
pealed. 


Wumplock, a heap. 

Ifunkers, in a squat position. 
Doon on yer hunkers, show 
humble submission. Brocht 
to his hunkers, reduced to 
straitened circumstances. 

Ilynde, a hind. 


lis 


Ilk, Ilka, each, every. 

Iil-airtit, wrong in direction or 
design. 

1ll-deedie, evilly disposed; im- 
moral. 

Tll-faur’t, ill-favoured; badly 
disposed. 

ll-scraipit tongue, abusive; ill- 
intentioned. 


In-by, within. 

In-gaun, entrance. 


Ingle, fire. 

Ingle-lowe, fire-blaze. 

Inklin, a hint; insight; en- 
lightenment. 


Instruckins, instructions. 
Intil,. avo. 

In-ower, in towards. 
T’se, I shall. 


J. 


Jailousie, jealousy. 

Jaloosin, suspicion. 

Jawin, Jaws ower, surging or 
rushing copiously. 

Jiffie, a moment; some short 
space of time. 

Jimp, scarce; scant. 

Jink, to evade. 

Jirtit, jerked; dislocated. 

Jogglin, inciting; prompting. 

Jookrie - pawkrie, deceptive 
tricks. 

Jooks, dodges; escapes. 

Jundie, a jostle; a passing 
thrust. 


i, 

Kaim, comb. 

Keckle, to cackle. 

Keek, a peep. 

Keekit, took a surveying look. 

Ken, Kent, to know; known. 

Kennin, knowledge. 

Kennin, a small quantity or a 
slight degree. <A kennin 
waur, 4 degree worse. 

Kenspeckle, conspicuous. 

Kep, to catch, intercept. 

Kevil, a lot. To cast kevils, cast 
lots. 

Kilt (coats), to tuck up. 

Kingryck, kingdom. 

Kinnle, to kindle. 

Kirnin, churning. 

Knabbs, people of some social 
position. : 

Knowe-heid, knoll-head; 
top. 

Kye, cows; cattle. 


hill- 

ih. 
Laigh, low. 
Laith, loth. 
Lang-run, long-run; ultimate 
issue. 


Lat, let. 

Lauch, laugh. 

Landit, praised. 

Lave, the others remaining. 

Laverock, lark. 

Lay-by, to place in store. 

Leal, loyal; true. 

Leamin, gleaming. 

Leear, liar. 

Lee-some, untrue. 

Leggit, walked hurriedly. 

Licht, light. 

Lichtlie, to slight, disparage. 

Lift, the sky. 

Liltin, singing. 

Limmer, worthless woman. 

Lippen, lLippenin, to trust; 
trusting. 

Lippin fu’, full to the brim. 

Lo’e, to love. 

Loof, palm of hand. 

Loon, fellow. — 

Loopie, deceptive. 

Loopit, looped. 

Lounder, nm. sharp stroke. 

Lounder, v. Lounder’t, to beat 
severely. 

Lowin, blazing. 

Lown, Lownness, calm. calmness 

Lown-hairtit, humble. 

Lowse, loose. 

Lowse-tongued, of unrestrained 
speech. 

Lug, ear. 


M. 
Mailin, rent of farm. 
Mair, more. 
Man’, manage. 
Maun, must. 
Maundrels, silly tales. 


Mauvers, foolish talk. 
Mell, to meddle, interfere. 


- Mense, discretion. 


Micht, might. 


GEOSSARY. 


Mids, midst. 

Mint, to aim, design. 

Mirk, n. and a. darkness, dark. 

Mishanter, misfortune. 

Mislippen, neglect. 

Morn, The Morn, to-morrow. 

Moss-hag, a hole or pit in a 
moss. 

Moulins, crumbs. 

Mullerin, crumbling. 

My certes, certainly. 


N. 
Nabbit, caught. 
Nackie, clever; dcxterous. 
’Neth, Aneth, beneath. 

Neuk, corner. 

Niffer, barter; exchange. 
Nirl, small portion. 

Nocht, nothing. 
Noos-an’-thans, now and then. 
Nowte, cattle. 


O. 
Ocht, anything. 
On-ding, the on-coming. 
Ongaun, conduct. 
‘Gor, nonr: = 
Oot-an’-oot, entirely. 
Oot-gaun, out-going. 
Oot-ower, over; across; out 
from. 
Ootral, stranger, outsider. 
Orra, odd; secondary. 
Orts, refuse; of 
quality. 
Overlie, overmuch; excessively. 
Ower-by, over near. 
Owrie, bleak; chilly. 


secondary 


1 
Pad, path. 
Paikin, punishment. 
Pang, cram. 
Parritch, porridge. 
Pat, a» pots 
Pat-luck, pot-luck. 
Pey, pay. 
Pickle, a few; small quantity. 

Pigs an’ whussles, to rack and 
ruin. 

Pith, strength; vigour. 

Plaiden, woollen cloth. 

Plash o’ rain, heavy fall of rain. 

Plenish’t, furnished. 

Pliskie, predicament. 

Ploppit, toppled. 

Ploy, plot; scheme. 

Pock, Pockfu, bag, bagful. 

Pooch, pocket. 

Pook, VPookit, to despoil; de- 
spoiled. 

Poortith, poverty. 

Pree, to taste. 

Preen, @ pin. 

Prog, to prick. 

Pruif, proof. 

Pushion, poison. 

Pyke, pick. 


Quait, Quaiten, quiet, quieten. 
Quat, quit; cease. 
Quo’, quoth. 


ik 
Racket, ado; noisy fuss. 
Raik, to rove, prowl. 
Raip, rope. 
Rale, real. 
Rampagin, violent action. 
Ramstam, rashly. 
Rantin, boisterous; unrestrained 
Rax, to reach. 
Raxin-haun, kind-handed. 
Reamin, frothing fuil to over- 
flowing. 
Redd, to clear, set in order, dis- 
_ entangle. | 
Red-skinklin, red-sparkling. 
Reek, smoke. : 
Reislin, striking heavily. 
Reiver, robber. 
Remeid, remedy. 
Repruif, Repruives, reproof, re- 
proves. 
Richt-kennin, knowledge. 
Riggin, ridge of roof. 
Rink, to arrange around. 

Rinkit, encircled. 

Rippet, contention; brawl. 

Rock-an’-tow, the distaff and 
thread for spinning. 

Rook, to dispossess, despoil. 

Roupin, selling by auction. 

Routh, plenty. 

Rowin, rolling. 

Rowte, to roar. 

Rung, a heavy stick. 

Runnle, the course of a stream. 

Rute, Rutit, root, rooted. 


S. 


Saicond-fiddle, secondary place. 

Sair, sore. 

Sairch, search. 

Saunt, saint. 

Saw, 2. a saying; a proverb. 

Saw, Sawn, to sow; sown. 

Scabbit, mean; contemptible. 

Seafferie, extortion; bribery; 
any unjust method of pro- 
curing money. 

Scart-free, unscratched,  vun- 
harmed. 

Scaur, n. and v. scare. 

Schulin, schooling. 

Scowther, to scorch. 

Seran, a find; some valued ac- 
quisition. 

Screigh o’ day, break of day. 

Serimp, Scrimpit, scant. 

Scriven, written. 

Scud, a beating; chastisement. 

Scunner, disgust. 

Seepin, oozing; percolating. 

Servitor, servant. 

Shair, sure. 

Shanks, legs. 

Shauchle, Shauchlin, to slouch; 
slonching. 

Sheuch, ditch. 

Shin-banes, ankle-bones. 

Shindie, quarrel; brawl. 

Shooglie, shaking; unsteady. 

Shouthers, shoulders. 

Shune, shoes. 

Shunners, cinders. 

Shuppen, shaped. 

Sic, Sic-like, such. 

Siccan, such an. 

Siccar, Siccarlie, sure: securely. 

Siller, silver; money. 

Sinder, to sunder. — 

sindry, separate. 

Sirss! Sirs! 

Skail, scatter; spill. 

Skailin, over-flowing. 

Skaith, injury; disaster. 

Skaithless, free from harin. 

Skance, a scanning look. 

Skedaidle, take the road away. 

Skelp, a slap with the hand. 

Skinklin, sparkling. 

Sklent, to slant. 

Slaiger, an unseemly danb. 

Slaigerin, besmearing. 

Slauchter, slaughter. 

Sleekie, sly. 

Shiddry, slippery; wheedling. 

Slocken, to quench thirst. 

Slots, bars. 

Slysters, uninviting mixtures. 

Smachrie, trashy; dishonest. 

Smeddum, sagacity; vigour. 

Sinit, to pollute; infect. 

Smoor, to smother. 

Snarre, severe. 

Snash, abuse. 

Sneck, v. to close—snecks his 
gab. 

Sneck, v. to enclose—snechit in 
airns. 

Sneck, v.._ to snick, cut with a 
quick stroke—sneckit aff. 
Sned, Sneddit, to lop off; lopped 

off. 
Sneistie, surly. 
Snell, sharp; harsh. 
Snirts, sniggers over; ridicules. 
Snod, tidy; trim. 
Snoozlin, breathing heavily. 
Snowk, to pry around. 
Snyte, a smart blow. 
Sonsie, well-conditioned. 
Soo, pig. 
Soop, Soopit, to sweep; “swept. 
Soor, Soors, sour; embitters. 

Sorner, a mean and injurious 
parasite. 

Sornin, living by contemptible 
methods. 

Soss, a fall—heavy and flat: a 
sossin tummle. 

Sotterin, boiling slowly. 

Spak, spoke. 

Spang, a measured limitation. 

Spate, a flood. 

Speel, to climb. 

Speir, to ask. 

Splairge, to bespatter. 

Sprauchlin, sprawling. 

Spulyiet, despoiled. 

Spunkie, plucky; ardent. 

Staiver, to walk heedlessly. 

Stamack, stomach. 

Stance, station; standing-placce. 

Stap, to thrust, to cram. 

Staucher, to stagger. 

Stech, to fill, to surfeit. 

Steck, 2. a stitch; a restraint— 

 a& $teek in his crach. 

Steck, v. to shut. 

Steer, stir. 

Steive, strong: steadfast. 

Stentit, stretched out. 

Still-an’-on, yet. 

Stoiter, to stagger. 

Stoop, support. 

Stoor, dust. 

Stottin, rebounding. 

Stown, stolen. 

Stramash, disturbance. 

Straucht, straight. 

Straucht forrit, 
ward. 

Straucht-gaun, straight-going. 

Stravaigin, wandering aimlessly. 

Streekit, stretched. 

Strinkle, to sprinkle. 

Struissile, to struggle. 

Strunt, to strut. 

Sturt, trouble; vexation. 

Sumph, a simpleton. 

Suthfast, steadfast; true. 

Swatch, a sample. Took a 
swatch ot, surveyed the 
sample provided. 


straight for- 

Swee, z. and v. swing. 
Sweirt, unwilling. 


Swick, eager in deceptive 
courses. 

Swither, v. and 2. to hesitate; 
hesitation. 


Swurd, sword. 

Swyke, to sway, to induce in- 
juriously, 

Swype, a sweeping stroke. 

Syne, since; then. 


a, 

Ta’en, taken. 

Taigle, to tarry; to hinder. 

Tait, a sinall portion or quantity 

Taiver, to bewilder, enibarrass. 

Tantrums, high airs;  preten- 
sions. 

Tap, top. 

Tap, a top used by boys in play. 
As soun’s a tap, expressive 
of a sound sleep. 

Tapsulteerie, topsy-turvy. 

Tawpie, a sluggish, senseless 
person. 

Tawse, instrument of correction. 

Tellin, an injunction. 

Tent, heed; attention. 

Tentie, attentive; careful. 

Thae, these. - 

Thirl, to bind, cnthrall. 

Thocht, thought. 

Thole, to bear, endure. 

Thoom, thumb. 

"Thort, Athort, athwart. 

Thowless, feeble; inert. 

Thrang, busy. 

Thraugness, active exertion. 

Thrapple, throat. 

Thrawart, perverse; eross-tent- 
pered. 

Threip, to allege, assert. 

Ticht, tight. 

Lut, to it. 

Tint, lost. 

Tirl, Tirls at the hairt, to make 
persistent tapping for cn- 
trance. 


Tirl, Tirl’t tapsalteerie, to tilt, 
invert. 

Tirlie-wirlies, ornamentation. 

Tirrivee, a fit of passion. 

Tocher, dowry; endowment. 

Toom, to empty. 

Tow, the fibres of flax or lint 

' spun into threads; a rope. 

Traik, to range about. 

Trantles, trifles, frivolities. 

Trauchle, 2. travail; severe toil 
or trouble. 

Trauchle, v. to put to the 
strain; to overburden. 

Tribble, trouble. 

Troke, to traffic. 

Trow, to trundle. 

Trow-rowin, rolling. 

Tryst, x. a pledge undertaken. 

Tryst, v. to make a solemn com- 
pact. 

Tuminle, tumble. 

Tyne, to lose. 


U. 
Ugsome, disagreeable; repulsive. 
Unbekent, unknown;  unwitt- 

ingly. 

Unchaney, risky. 
Unco, uncommon, extraordinary. 
Uncolie, in a great degree. 
Unsteek, to open. 
Uphaud, to uphold. 
Uphauden, upheld; upholding. 
Upheize, to uplift. 
Upsettin, presumption. 


Ve 
Vauutie, proud. 


W. 
Waal, well. - 
Wad, Wadna, would, would not. 
Wad, v. and 2. pledge. 
Wae, Waesome, woe, woefal. 
Waff, whiff; puff. 
Waird, ward. 
Wale, 2. choice. 
Wale, v. to choose. 





Wallet, purse. 

Wamefu’, bellyful. 

Wammle, stupor. 

Wantin, lacking. 

Warple, to surround, 
entangle. 

Warsle, Warslin, struggle. 

Wastrie, waste. 

Wat, wot; know. 

Waucht, large draught. 

Wauken, waken. 

Waun’ers, wanders. 

Waur, worse. 

Weal, welfare. 

Wechts, weights. 

Weird, fate; destiny. 

Weise, to beguile. 

Wey, way. 

Whang, to cut off in large por- 
tions. 

Wheen, a few. 

Wheet, a whit. 

Wheetie-whautic! a mere tiifle! 

Wheinge, to fret, complain. 

Whittle, knife. 

Whuff, whiff. 

Whumumile, to turn upside down. 

Whuussles, whistles. Doesna care 
a whussle, not care in the 
least. 

Wimplin, purling. 

Winnock, window. 

Withhaud, withbold. 

Wormwud, wormwood. 

Wrocht, wrought. 

Wyse-sayin, a maxim of wisdom. 

Wyte, 2. and v. blame. 


involve. 


x. 
Yafhn, peevish; petulant. 
Yaumeriu, complaining. 
Yerlane, yourself alone. 
Ye’se, you shall. 
Yett, gute. 
Yirrin, fretting. 
Yirth, earth. 
Yoke, to associate. 
"Yont, Ayont, beyond; along. 

Gang yont yer ain gate. 

